qundao/data-zh-poetry huggingface dataset:
送陈侍御道襄巡畿甸及齐鲁诸郡
作者：欧大任
朝代：明

虎节翩翩獬豸冠，前驱负弩渡桑乾。花飘燕甸春风早，雨过齐州岱色寒。东海煮盐纾国计，北庭飞粟募材官。芝泥玉检登封地，羡尔云边策马看。
送陈僚长则济谳狱云贵四首
作者：欧大任
朝代：明

二月芳郊春草生，故人相送蓟门城。知君归奉中涓教，应促平反使者行。地接荆梁下五溪，春风先到夜郎西。使君佩印行边徼，箐鸟江猿处处啼。黔中未隔古牂牁，卢橘巴焦日渐多。一带盘江通洱海，西南何地不恩波。竹索桥西路更长，叶榆河北渡澜沧。碧鸡金马谁云远，不数王褒事汉皇。
送陈僚长则济谳狱云贵四首·其一
作者：欧大任
朝代：明

二月芳郊春草生，故人相送蓟门城。知君归奉中涓教，应促平反使者行。
送陈僚长则济谳狱云贵四首·其三
作者：欧大任
朝代：明

黔中未隔古牂牁，卢橘巴焦日渐多。一带盘江通洱海，西南何地不恩波。
送陈僚长则济谳狱云贵四首·其二
作者：欧大任
朝代：明

地接荆梁下五溪，春风先到夜郎西。使君佩印行边徼，箐鸟江猿处处啼。
送陈僚长则济谳狱云贵四首·其四
作者：欧大任
朝代：明

竹索桥西路更长，叶榆河北渡澜沧。碧鸡金马谁云远，不数王褒事汉皇。
送陈南海入觐
作者：欧大任
朝代：明

名高片玉重文儒，岭外风云握汉符。南海夜光摇列宿，建章春色下双凫。长筹已借楼船出，近侍应归禁闼趋。咫尺主恩询治状，鸣弦千户足秋租。
送陈参知玉叔督漕事竣还淮上
作者：欧大任
朝代：明

名高谕蜀最能文，尺一漕河借使君。飞渡万艘淮海粟，转输千垒塞门军。鹿皮荐币谁曾议，龙首疏渠久已闻。少府分筹尊计相，酂侯今冠汉家勋。
送陈司勋惟谦参藩山东
作者：欧大任
朝代：明

东方千骑出长安，负弩翩翩夹道欢。沧海几从杯底赋，岱宗新向案头看。秉圭寄垂旬宣远，赐履恩深保障难。君去登楼应恋阙，金茎西望不胜寒。
送陈士鹄守腾越州
作者：欧大任
朝代：明

符分铜虎出金闺，行为天王牧远黎。木阁久通华马外，麓川犹在夜郎西。霜前塞雁冬初到，竹下江猿昼亦啼。君倘召还吾已去，铁桥双杖几时携。
送陈大赴清远兼寄杨维舟
作者：欧大任
朝代：明

寺里题名杨柳新，君游中宿更逢春。遥知杨子谈经处，共向山阿忆美人。
送陈子野调令宁乡
作者：欧大任
朝代：明

古来才子地，天遣到长沙。谁道三湘水，今看一县花。橘洲收井税，竹浪见人家。君自谈云梦，无令楚客誇。
送陈孔信游燕赵
作者：欧大任
朝代：明

十载栖真七洞天，出山裘马忽翩翩。客卿双璧先归赵，国士千金更入燕。月照参差宫树合，云浮缥缈苑城连。秋风羽猎长杨馆，君去应誇盛汉年。
送陈孔信读书罗浮
作者：欧大任
朝代：明

橐书兼梵策，往寄佛龛开。能挟沙门去，还同颖叔来。青霞封石臼，朱草积香台。欲策桄榔杖，鸡鸣看日回。
送陈宪副道襄备兵天雄
作者：欧大任
朝代：明

玺书亲捧出彤闱，三辅屯兵护汉畿。大陆秋驱雕马去，浊漳寒挂玉龙飞。楼前清啸听芦管，戍后严更列羽旂。曾是十年持斧地，内台今召使君归。
送陈忠甫游南岳
作者：欧大任
朝代：明

远心先寄五游踪，望入衡云几万重。已羡向平今独往，尚怜禽庆未能从。星冠夜礼朱陵洞，烟策秋登紫盖峰。去去便应周四岳，赋成还及汉家封。
送陈文学季谦赴信丰
作者：欧大任
朝代：明

闻道儒林近岭边，章江西上孝廉船。片帆烟水三千里，双剑风云二十年。韦氏只今推世业，文翁不敢倚先贤。故人相送堪相笑，犹得微官足酒钱。
送陈柳州
作者：欧大任
朝代：明

竹使符分肃五驺，王程宁得少夷犹。算缗已重司农省，出牧仍封讨虏侯。百粤风烟开象郡，两江营垒接龙州。北来上计应能最，斗酒期君汉苑秋。
送陈梦庚读书中宿山用留别韵
作者：欧大任
朝代：明

避俗人踪远，精庐寄万峰。山云藏虎豹，峡雨动鱼龙。鸟下斋前食，灯残讲后钟。问奇应有客，载酒日相从。
送陈比部君谟考绩还留都
作者：欧大任
朝代：明

冻坂紫骝鸣，都亭奏最行。雪花燕甸树，雁字石头城。经术陪庭议，循良起吏名。君看金虎署，自昔重西京。
送陈给舍懋脩量移绍兴郡丞
作者：欧大任
朝代：明

十年琐闼伏青蒲，封事何如贾大夫。一出云霄容折槛，却令名姓佐分符。行探禹穴金为简，坐啸稽山镜作湖。咫尺更逢前席召，帝城春似汉西都。
送陈膳部子寿沈仪部伯英使畿内诸郡
作者：欧大任
朝代：明

三辅东西几驿程，太行山翠扑飞旌。洒途雨为诸郎送，入部星占二使行。鹊下桥堪通汉渚，凤鸣台自傍秦京。洞箫总待王褒奏，早擅南宫作赋名。
送陈贞父守光州
作者：欧大任
朝代：明

铜虎符分甲马鸣，双旌遥送使君行。黄河南下三千里，浮弋东开十二城。宾从只今推大雅，循良宁复数西京。怜予曾听弦歌地，何限并州此日情。
送陈进士彦吾使密云兼还南海省觐
作者：欧大任
朝代：明

前驱负弩驿亭间，建节东行暂出关。霄汉乍辞丹凤阙，风烟先卷白檀山。主恩远许封轺去，家庆深欢綵服还。莫恋故园春草色，汉庭郎吏待鹓班。
送陈道囊赴阅
作者：欧大任
朝代：明

长安君到日，才子得陈琳。连璧惭同舍，双钩托片心。侠游燕客贵，经术汉儒深。为问金门下，何人解陆沉。
送陈道襄转江西大参开府岭北
作者：欧大任
朝代：明

十年骢马豫章城，斗下曾看剑气明。隃岭路当新建节，度辽人识旧谈兵。越裳翡翠春将贡，沧海楼船浪已平。客忆丹砂君莫笑，葛洪今向庾关行。
送陈郑州敬甫兼寄张判官
作者：欧大任
朝代：明

词人多出牧，州郡岂徒劳。汉主分符竹，王郎揖佩刀。楼前中岳树，雪后大河涛。知授梁园简，应邀谢法曹。
送陶将军伯玉防海
作者：欧大任
朝代：明

长沙匡世业，军以六州名。雪色临江戍，波声截海营。桃花飞探骑，梅萼照行旌。文苑登坛久，谁堪托外兵。
送雷大将军出镇西夏
作者：欧大任
朝代：明

一代鹰扬出武威，虎头燕颔似君稀。马经栈道风为御，箭过天山雪共飞。盟府勋名开世阀，玺书银夏总戎机。西征自昔封侯地，骠骑归时拜衮衣。
送霍别驾致仕次乃弟太仆韵
作者：欧大任
朝代：明

回首西樵十五年，使君归兴已翛然。孤帆雨色三江树，绝峤秋阴百粤天。数马尚留坰外策，买山还少橐中钱。铁泉老作烟霞客，趋府何如拥褐眠。
送霍比部彦蕃虑囚两浙
作者：欧大任
朝代：明

殿庭五色散朝暾，尺一亲持奉主恩。部内名山横地轴，楼前沧海蹴天门。怒涛好慰孤臣恨，大旱应伸孝妇冤。汲黯汉家称使者，至今封事重词垣。
送霍观察勉衷理江西屯盐
作者：欧大任
朝代：明

谁向明时荐朴忠，满朝尽道似先公。豸冠吴楚名偏重，龙剑江湖气更雄。盐铁早收文学议，屯田终见老臣功。君今已出吾将隐，一榻西樵未可同。
送韩殿讲存良册封楚府因归长洲省觐
作者：欧大任
朝代：明

吴钩结束玉骝嘶，赐策诸王奉紫泥。汉水波光环作带，周家桐叶剪成圭。装轻朱邸归为寿，酒有黄封去自携。何限词臣簪笔待，忆君芳草五湖西。
送韩行人柱甫使楚便还吴门兼寄张幼于
作者：欧大任
朝代：明

使者出燕州，翩翩拥传游。珠旗云梦泽，玉笛武昌楼。雁去频经岁，鲈肥已及秋。报书张仲子，为我拂吴钩。
送顾光禄叔潜奔母丧还无锡
作者：欧大任
朝代：明

石窌恩初下九天，孤臣南去问归船。五湖泪尽波犹咽，三径荒来月尚悬。木榻仅堪支骨夕，漆灯宁似断机年。可能别后频相忆，惠麓秋泉宝界烟。
送顾叔潜使辽阳便归无锡省觐
作者：欧大任
朝代：明

辽西使者下南徐，归舞斑衣慰倚闾。画有虎头痴更甚，酒称光禄醉何如。桐花夜月将雏曲，橘子秋风报客书。第二泉甘君莫恋，故人相待蓟门车。
送顾君实游南雍还上海
作者：欧大任
朝代：明

槐市传经去，东归不可留。绣襦明月佩，金埒少年游。海燕迎乡路，江花照客舟。子云怜父党，相忆白门楼。
送顾大谏汝睿使汝南册封崇府
作者：欧大任
朝代：明

恩锡诸侯胙土宽，夕郎捧册出长安。双旌摇曳星文动，四牡骖驔岳色寒。汝海屏藩周甸服，平舆家世汉衣冠。礼成因得询风俗，多似先贤传里看。
送顾宪副道行赴山东
作者：欧大任
朝代：明

豸绣青春五色骢，使君齐鲁更歌风。文今礼乐三千盛，国以山河十二雄。碣石涛飞犹夹右，岱宗坛在旧升中。主恩岂但劳持宪，尺一东行仗钺同。
送顾汝脩归上海兼寄朱邦宪
作者：欧大任
朝代：明

易水悲歌地，如何与尔违。天寒孤雁度，江远一船归。餐菊逢醪美，羹莼问蟹肥。朱云犹未出，遥忆薜萝衣。
送顾玄纬省觐京师因归无锡
作者：欧大任
朝代：明

五月麦苗黄，南风藕花白。水驿北归船，饯送勾吴客。顾侯昔隐勾吴墟，闭户颇窥千卷书。前年忽忆罗浮胜，捧檄忻乘使者车。到官十日理山屩，四百峰头采灵药。未论勾漏有稚川，且喜永嘉得康乐。春来种秫无公田，禄米只充酤酒钱。闲寻我辈屏驺从，往往寄饷云霞篇。侯年方及四十四，思玄已著还山赋。台省诸公不可留，林泉发兴翩然去。东门出祖苦匆匆，酒绿蕉黄荔子红。帆席挂时沾暑雨，蒪鲈归日及秋风。秋风先到潞河渚，宁亲上寿尚书府。挂冠即向神武门，扬舲共指春申甫。第二泉头日快哉，彗山犹有读书台。笔逢棐几题诗去，棋掩幽窗赌墅回。小山桂树长吟讽，孤鸿渺渺挥弦送。访古朝登季子祠，寻幽夕宿张公洞。君不见张长公，君不见邴曼容。宦情何有六百石，禄食岂必三千钟。从此著书年月久，玉检瑶编藏小酉。他时我亦卧罗浮，书成寄我山中否。
送顾计部还京
作者：欧大任
朝代：明

漕河风雪后，使者入燕关。边饷疲诸郡，军符走万山。腊将尊酒尽，春共佩刀还。法从多词客，思君豹尾间。
送顾评事汝和颁诏云贵
作者：欧大任
朝代：明

三朝供奉主恩偏，此别星轺远使年。黔树万盘云并郁，海帆千片月孤悬。周家典礼雕题国，汉日威仪越巂天。白首故人君又去，苍茫何处忆风烟。
送香山王明府
作者：欧大任
朝代：明

主恩深念峤南偏，荒邑今能借大贤。宅倚仁山师是令，城盘琼岛客为仙。西军已奏平蛮捷，大将初归下濑船。怀惠移家吾欲去，江州何待宰公钱。
送马宪副睟卿赴滇中
作者：欧大任
朝代：明

关门揽辔意如何，六传秋风使者过。诸葛城边临虎豹，叶榆河上驾鼋鼍。千峰毡帽吹霞散，万里碉房傍月多。开府论功谁第一，竹桥西听博南歌。
送马将军出塞
作者：欧大任
朝代：明

羽书飞万里，不分听胡笳。独有黄须将，先驰白鼻騧。鹿塞连烽堠，龙庭乱雪花。封侯归日早，破镜莫思家。
送马用昭还闽中四首
作者：欧大任
朝代：明

并门回首太行山，公子翩翩一骑还。夜斫探丸朝蹴鞠，谁能驰逐五陵间。剧辛乐毅已尘埃，突兀昭王百尺台。多少涓人求骏马，黄金能不待君来。何事喑呜鞘里鸣，幽州年少猎冠缨。青天不断鲛龙气，尽作延平浦上声。公车奏牍竟如何，綵笔纵横意气多。归去钓鱼沧海上，九仙秋色郁嵯峨。
送马用昭还闽中四首·其一
作者：欧大任
朝代：明

并门回首太行山，公子翩翩一骑还。夜斫探丸朝蹴鞠，谁能驰逐五陵间。
送马用昭还闽中四首·其三
作者：欧大任
朝代：明

何事喑呜鞘里鸣，幽州年少猎冠缨。青天不断鲛龙气，尽作延平浦上声。
送马用昭还闽中四首·其二
作者：欧大任
朝代：明

剧辛乐毅已尘埃，突兀昭王百尺台。多少涓人求骏马，黄金能不待君来。
送马用昭还闽中四首·其四
作者：欧大任
朝代：明

公车奏牍竟如何，綵笔纵横意气多。归去钓鱼沧海上，九仙秋色郁嵯峨。
送魏季朗赴镇江文学
作者：欧大任
朝代：明

才子今为都讲师，曾将奏牍上彤墀。书题京口三山长，工问延陵十字碑。苜蓿有官无饱饭，茅柴何处不堪诗。竹西尚记缁帷在，江上寻君自可期。
送魏进士懋明司理荆州
作者：欧大任
朝代：明

客来大魏识风流，法署江陵似爽鸠。三尺好持欧氏剑，九花新跃郭家虬。橘林洲上千村雨，茅屋城西几树秋。一出禁垣名逾重，玺书行已召君侯。
送魏顺甫使君上计还济南
作者：欧大任
朝代：明

河梁垂柳拂雕鞍，竹马争迎稚子欢。燕筑深杯怀历下，楚歌明月满长安。黄金恩重君王赐，白雪词高和者难。别后椷书何处寄，春鸿飞尽岱云寒。
送鸡泽徐明府
作者：欧大任
朝代：明

授邑曲梁泽，君行笑割鸡。地雄漳水北，城倚太行西。赵璧衔山出，燕驹向月嘶。戴星秋省稼，禦雪夜装绨。百廪黄金堰，千家白马堤。分符仍重寄，塌羽未卑栖。才子怜徐干，诗名似万齐。恩偏移内甸，游不号愚溪。酒送双蓝尾，书成几赫蹄。陆沉犹有客，相忆在铜闺。
送黄佥宪士弘入贺礼成取道南归为太夫人寿
作者：欧大任
朝代：明

紫宸车马出长安，仙掌秋深露已漙。金鉴拜陈明主寿，玉觞归献使臣欢。家藏桂籍分鸾掖，筵近梅花照豸冠。闻道曾孙迎太姥，画图何异幔亭看。
送黄公绍赴山阴文学
作者：欧大任
朝代：明
体裁：五言律诗

南送过江槎，诸生候绛纱。司农元善礼，博士更名家。梁指封年石，亭看禊日花。陆沉吾党在，能不念京华。
送黄公绍赴山阴文学
作者：欧大任
朝代：明

南送过江槎，诸生候绛纱。司农元善礼，博士更名家。梁指封年石，亭看褉日花。陆沉吾党在，能不念京华。
送黄助教致仕还延平
作者：欧大任
朝代：明

四门官贵眼中希，亲授诸生白虎闱。讲席鳣衔先已兆，剑津龙跃早知归。山麛共待蓬蒿径，江鸟争迎薜荔衣。同是乞休君便得，青冥吾自羡鸿飞。
送黄参军赴闽幕
作者：欧大任
朝代：明

君行气激五都豪，闽越频年尚属櫜。簪袅军劳秦爵贵，奉常家学汉庭高。图中按垒窥鱼腹，幕下持觞论豹韬。别去从军诗早寄，故人还赠吕虔刀。
送黄参知化之赴滇中
作者：欧大任
朝代：明

千山楚徼渡兰津，星斗西瞻屏翰臣。使岂玉鳞铜虎日，游逢金马碧鸡春。已占玺绶微黄霸，尚有河湟借冠恂。粤客送君何以赠，东风江上柳条新。
送黄太史懋中册封唐府
作者：欧大任
朝代：明

五陵冠盖散鸣珂，遥指青山桐柏多。编草两朝辞紫禁，赐茅千里过黄河。礼逢公子夷门辔，诗采南阳召父歌。斗酒花时携手别，金茎西望莫蹉跎。
送黄定父赴云中谒张中丞
作者：欧大任
朝代：明

汉家西北云中郡，大漠苍苍鸟飞尽。代马风沙远斥边，秦人榆柳因成镇。纥干迥隔雁门高，句注斜连稒阳近。何年三筑受降城，单于射牧今谁问。烽火曾照甘泉宫，幽并亦在胡尘中。君王抚髀思颇牧，玺书夜册将军功。山东才人近开府，帷幄运筹似其祖。绝驱区脱静芦笳，尽日辕门寝鼙鼓。黄郎任侠二十馀，手持一尺司马书。西投开府献奇策，分庭愿作诸侯客。燕郊去骑嘶春草，狐白之裘紫貂帽。边风二月吹马倒，一川碎石飞如扫。杨六寨前人迹稀，阴山何处飞狐道。匕首腰间照雪光，檄成楯鼻不可当。班生早勒燕然石，归来典秘兰台郎。
送黄宪副文断调守衢州
作者：欧大任
朝代：明

闽山粤徼借澄清，何事褰帷复此行。岂谓季公蒙毁誉，转令黄霸著功名。縠溪船上千家渡，姑蔑旗搴百丈城。计日外台君执钺，循良还召入西京。
送黄山人孔昭还泉州
作者：欧大任
朝代：明

竹杖棕鞋鬓欲斑，诗名早已动江关。病留京洛三年梦，归傍泉南九日山。稚子柴荆看客长，旧游猿鹤待人还。幔亭我忆曾孙宴，白石虹桥许共攀。
送黄岩袁明府
作者：欧大任
朝代：明

双凫忽以至，万里谒龙颜。玉帛劳诸使，鹓鸿散近班。装轻趋驿骑，地远问江关。父老家家望，闾阎事事閒。衙开沧海上，花扑赤城间。省俗眉曾察，谈诗手自删。盘涡龙伯屿，委羽鹤翁山。仙令宁留滞，徵书计日还。
送黄明府谪判奉议州
作者：欧大任
朝代：明

握节恩偏重，监州念远黎。江通黔部左，山拥石门西。民赋收桐布，公庭下竹鸡。殊方看藻绣，何但冉家溪。
送黄比部翰伯擢守广南
作者：欧大任
朝代：明

鼓吹临江发，王程去莫攀。驿传丹凤诏，马度碧鸡山。僰客争供税，碉门不用关。中原开府地，飞旆几时还。
送黄汝纶游都下
作者：欧大任
朝代：明

长安西笑出风尘，慷慨尊前独往身。去以扁舟芒履贵，游惟一剑蒯缑新。金茎露色重城晓，珠树晨光九陌春。君有淩云司马赋，公车元只待词人。
送黄洛
作者：欧大任
朝代：明

客子有行役，南游路可怜。江光帆影外，春色鸟啼边。闽客书应到，吴侬曲已传。异乡看尔去，惆怅送河船。
送黄清甫
作者：欧大任
朝代：明

羁旅难久留，良会不易得。别子十五秋，惄矣川原隔。忽复聚京室，何异衾与席。兴言讲妙艺，励志勖明德。浮云岂能停，芳草忽已积。今晨鸣仓庚，告我万里役。引驺长安道，挥袂鼎门侧。子往滇僰游，余念嵩衡适。杂佩当遗谁，明霞自堪食。临津怅悠悠，握兰慰行客。
送黄表弟希尹贰守温州
作者：欧大任
朝代：明

南海衣冠盛，名家江夏香。弱龄推隽乂，讲业揖宫墙。吾道占昌运，君才早擅场。逸群看骏奋，仪羽倏鸿翔。制锦吴淞上，徵轺汉署旁。留曹经制吏，分省度支郎。江左贤声籍，滇南宪令张。参藩仍此地，得罪去何乡。别我思燕蓟，逢人询庙廊。淮醝迁客远，海月使君狂。忽喜青毡至，新惊白发长。璚花春共醉，画舸夜相将。展骥催行色，鸣驺借宠光。量移蒙圣主，容纳赖先皇。出入酬恩日，周旋缀末行。永嘉诸郡最，雁荡万山苍。佐守开铃阁，题诗宴射堂。词人谁继谢，良牧夙称黄。遥指东瓯驿，犹瞻北固樯。懿亲难判袂，薄宦易殊方。晚泊多闻雁，秋征半带霜。他年携手地，何处忆维扬。
送黎君华宰定陶四首
作者：欧大任
朝代：明

百里曹南祢水头，东方千骑拥君侯。桑阴雉雊春风细，此乐何劳羡爽鸠。陶邑诸侯地四通，衣冠海岱故称雄。宰官问俗兼能赋，更似泱泱大国风。使君飞盖雪花残，四野行春路不寒。谁共山公时载酒，范家湖作习池看。游猎呼鹰出孟诸，万家歌吹足储胥。偃师召对今何日，赐有君王尺一书。
送黎君华宰定陶四首·其一
作者：欧大任
朝代：明

百里曹南祢水头，东方千骑拥君侯。桑阴雉雊春风细，此乐何劳羡爽鸠。
送黎君华宰定陶四首·其三
作者：欧大任
朝代：明

使君飞盖雪花残，四野行春路不寒。谁共山公时载酒，范家湖作习池看。
送黎君华宰定陶四首·其二
作者：欧大任
朝代：明

陶邑诸侯地四通，衣冠海岱故称雄。宰官问俗兼能赋，更似泱泱大国风。
送黎君华宰定陶四首·其四
作者：欧大任
朝代：明

游猎呼鹰出孟诸，万家歌吹足储胥。偃师召对今何日，赐有君王尺一书。
送黎惟敬请告南还
作者：欧大任
朝代：明

江淮别后不堪论，岂谓骊歌又蓟门。赐沐尔今驰百粤，代兴吾敢问中原。行裁荷芰山人服，归牧鸡豚圣主恩。白首沧洲千里梦，独怜司马卧文园。持橐严趋在汉京，君王曾问秘书名。论从白虎亲临决，经自青牛乞著成。欲以新编藏大酉，岂缘沧海厌承明。他年共把梅花去，四百峰头策杖行。
送黎惟敬请告南还·其一
作者：欧大任
朝代：明

江淮别后不堪论，岂谓骊歌又蓟门。赐沐尔今驰百粤，代兴吾敢问中原。行裁荷芰山人服，归牧鸡豚圣主恩。白首沧洲千里梦，独怜司马卧文园。
送黎惟敬请告南还·其二
作者：欧大任
朝代：明

持橐严趋在汉京，君王曾问秘书名。论从白虎亲临决，经自青牛乞著成。欲以新编藏大酉，岂缘沧海厌承明。他年共把梅花去，四百峰头策杖行。
送黎民部允忠守南宁二首
作者：欧大任
朝代：明

露冕粤西封，麟符出九重。人知廉叔度，学似郑司农。乡廪今馀谷，山城半是榕。太平边徼靖，赐乐有歌钟。送客长安道，鸣驺忽解携。关通都峤外，江入夜郎西。候馆过铜柱，公庭下锦鸡。乡心千万里，尺素为君题。
送黎民部允忠守南宁二首·其一
作者：欧大任
朝代：明

露冕粤西封，麟符出九重。人知廉叔度，学似郑司农。乡廪今馀谷，山城半是榕。太平边徼靖，赐乐有歌钟。
送黎民部允忠守南宁二首·其二
作者：欧大任
朝代：明

送客长安道，鸣驺忽解携。关通都峤外，江入夜郎西。候馆过铜柱，公庭下锦鸡。乡心千万里，尺素为君题。
送黎秘书惟敬得请致仕二首
作者：欧大任
朝代：明

贤声此去有辉光，万里桥西一草堂。殊锡曾为大司马，老儒不用尚书郎。青鞋布袜从此始，行酒赋诗殊未央。朱绂即当随綵鹢，青春作伴好还乡。百花潭水即沧浪，中有松柏参天长。比屋豪华固难数，人生会合安可常。素知贱子甘贫贱，自笑狂夫老更狂。会是排风有毛质，托身白云还故乡。
送黎秘书惟敬得请致仕二首·其一
作者：欧大任
朝代：明

贤声此去有辉光，万里桥西一草堂。殊锡曾为大司马，老儒不用尚书郎。青鞋布袜从此始，行酒赋诗殊未央。朱绂即当随綵鹢，青春作伴好还乡。
送黎秘书惟敬得请致仕二首·其二
作者：欧大任
朝代：明

百花潭水即沧浪，中有松柏参天长。比屋豪华固难数，人生会合安可常。素知贱子甘贫贱，自笑狂夫老更狂。会是排风有毛质，托身白云还故乡。
送齐黄门惟良册封淮府
作者：欧大任
朝代：明

琐闱人自豫章才，持节花迎驿路开。汉使风云千骑下，淮王宾客八公来。宫亭湖白涛为国，千越山青玉作台。家庆遥知南斗外，可能中夜望三台。
送龙彦襄往临淄
作者：欧大任
朝代：明

君骑匹马穆陵关，万里青齐积雪间。到日登临陪玉舄，岱宗看尽万盘山。
送龚侍御进甫按关中
作者：欧大任
朝代：明

绣斧曾看渡海行，玺书今捧向秦京。临关青燧诸羌远，登阁黄云五畤平。百二封疆多井牧，三千冠带尽干城。朔方正借台中画，从此河湟不用兵。
适西粤江上逢陈梧州
作者：欧大任
朝代：明

昔别燕台月，重逢桂水波。酒船吾自棹，租舫似闻歌。玉帐提封远，铜符出牧多。济江君早去，星汉夜如何。
途中寄顾少参益卿于时益卿方谢病居海上
作者：欧大任
朝代：明

天涯病后忆行旌，北去空驰万里情。薏苡谤来双凤阙，芙蓉光在五羊城。山中客解陪操管，海上人犹望请缨。不是穷愁归赵日，著书何必似虞卿。
逢沅陵客因讯胡用颐
作者：欧大任
朝代：明

龙江阙下惜离群，岭外逢人一问君。回首旧游千万里，澧兰沅芷不相闻。
邓君肃六十一初度
作者：欧大任
朝代：明

仙人邓郁宴家园，彩服春花五色繁。诗自盛名标海岳，隐堪华发老乾坤。朱霞半入浮丘宅，紫气先开柱下门。我有如瓜盘里枣，昌蒲涧上共清尊。
邓都运六十初度
作者：欧大任
朝代：明

帘卷朱霞拂翠蕤，九如堂晓映祥曦。山中桂树初归客，海上桃花正熟时。十载鹓鸿朱绂贵，千峰鸾鹤白云期。琅璈一曲长生酒，不羡商颜赋采芝。
邢子愿还治南宫醉别彰义门外
作者：欧大任
朝代：明

新知斗酒意偏深，欲别垆头更一斟。何客赵城携白璧，几人汉诏赐黄金。春衣马上滹沱色，夕馆灯前大陆阴。明府他年还揽辔，澄清宁少范滂心。
邬汝翼杨思说沈才叔杨仲坚邀泛湖入净慈寺转登栖霞岭泊柳洲而返
作者：欧大任
朝代：明

兴来载酒上湖舲，蹑蹬逶迤望杳冥。千岁苾刍开上竺，诸天龙象隐南屏。烟波花港寒仍泛，灯火松门夜不扃。宾客醉归兰桨急，沙头飞过数鵁鶄。
邳州遇周比部子仁北上
作者：欧大任
朝代：明

波声流不息，何意遇君时。桥指留侯碣，河通漂母祠。双旌看北转，孤棹向南移。握手他乡别，彤云寄所思。
邵一坤墓舍得新泉汪中丞题曰裂石为赋四韵
作者：欧大任
朝代：明

青门故侯后，家行石中涓。傍冢山成雪，锄云供有泉。碑犹题马鬣，祠已筑牛眠。太史操彤管，皇恩更万年。
邵侍御出按江西过家为尊人太守公八十寿
作者：欧大任
朝代：明

使星新傍寿星辉，建节西行定省归。鸠杖在门垂白发，豸冠行酒映绯衣。邵平辞爵三秦久，石相名家两汉稀。他日九重思旧德，镜湖将赐钓鱼矶。
邵氏园饮十韵
作者：欧大任
朝代：明

选胜名园入，寻芳上苑旁。水从穿渭小，山似像崤长。绣卉新成幄，银冰乍满塘。嫩篁千亩绿，秀桧一林苍。烟散窗前色，风飘院里香。芬菲移御宿，歌舞过平阳。凤曲遮团扇，莺簧送羽觞。宴酣金谷墅，心远陆浑庄。纷拥雕鞍出，归来壁月光。五陵宾客地，偏愧少年场。
邵生行
作者：欧大任
朝代：明

丈夫雄飞在万里，岂能吹篪吴门市。季布曾藏广柳中，石父亦解累囚里。沐浴衣冠思五羖，髡钳奴婢遭尺箠。黥足犹堪报马陵，持竿尚得过淮水。穷猿投木客堪伤，家室轻装寄夏阳。宝也役作良可惜，世上岂有扶风王。君不见汉家昨下宽大诏，邵生稍免狱吏笑。避雠孤剑渡江来，芦中之人其窘哉。心知解衣为国士，顾我终愧羊角哀。刘子送之摄其目，吾曹颇辨荆山玉。当路怜才未可期，广陵难请监河粟。甑尘何似范史云，含菽亦有闵仲叔。十年不炊门不开，洛阳且向灵台宿。厚饷深辞鱼复侯，布衣不谒荆州牧。知有平生温大夫，车前应慰穷途哭。邗江落日又离群，奋起徒中每策勋。田甲岂知韩长孺，灞亭谁识李将军。
邵贞母
作者：欧大任
朝代：明

江介多劲飙，江水驰新安。明月鉴罗幕，白露凋朱兰。中有邵家母，冰霜怀肺肝。晨晡粝以蔬，不袭绮与纨。幸哉妾有儿，䙅襋裳襦单。辛勤教诗书，稍已胜衣冠。断机良独苦，截发诚未难。悽然掩镜鸾，齐雉痛莫弹。青镫四十春，空闺凄矣寒。儿上皇帝书，诉母历诸艰。中丞表门闾，告谕郡邑欢。更筑怀清台，岁时归其膰。楚贞名不朽，梁寡节亦殚。我歌江介篇，寿以千万年。
邵长孺自南宫携邢子愿所刻南翥集至
作者：欧大任
朝代：明

操觚吾计拙，覆瓿故人怜。片语堪陵劲，千秋敢浪传。诗名馀白首，世态老青毡。笑问藏书地，恒阳石匮悬。
邵长孺自吴门过别因寄无过虞仲
作者：欧大任
朝代：明

谈君十年事，犹是马相如。科斗题周记，瓠卢饷汉书。归停青雀舫，去问白牛车。旧好应能忆，朱明有敝庐。
邵长孺访余光州遂赴汳上
作者：欧大任
朝代：明

三年汝海见君迟，念我江淮苜蓿时。家故牛医游最久，世无狗监去何之。平原十日偏能饮，梁苑诸生雅善诗。西上吹台沙草绿，相思惟有白云期。
邵长孺还休宁因寄金惟良
作者：欧大任
朝代：明

岁晚宁亲去，椒盘忆弟昆。黄山苍雪路，练水白云源。松菊自荒径，儿童今候门。西行逢处士，为我问梁园。
邹明府邓山人约游三仙遗迹亭
作者：欧大任
朝代：明

百尺梯飙异境开，峤南仙室在崔嵬。星看朱鸟岩头出，云逐青螺海上来。珠纛梦曾驰紫闼，玉函名已列丹台。匡山社里今谁主，为报游人亦姓雷。
郊祀歌十首
作者：欧大任
朝代：明

禋祀初成玉册文，秉圭今见圣明君。天门直望郊丘路，凤辇龙旂护五云。天行雷动肃鸣銮，万骑骖驔曙不寒。白日新开蓬苑色，汉家雍畤在长安。星屯卫士徼周庐，御幄时时诏大胥。天地一阳恭默待，玉箱惟载阁臣书。祠官鹄立泰坛扉，双引交龙绣衮衣。苍璧包茅供盛事，燎烟高傍綵霞飞。金支绛节绕明庭，奏格高玄礼万灵。上帝居歆皇乐豫，云门鼗管满青冥。星辰海岳列坛尊，柴望于时礼数繁。祝史告成多奏嘏，高皇十叶是文孙。驰道烟开松柏深，霓旌队里凤鸾音。高台不用瞻流火，已协钧天九奏心。鼓角中天大辂还，玉龙衔烛照西山。词臣纵有河东赋，不是汾阴入汉关。皇极殿前初建旗，鹓班胪列及蕃夷。庆成歌颂归东观，半似周人湛露诗。玉检金泥表岱宗，射牛何事议登封。精禋独正南郊礼，万岁君王御六龙。
郊祀歌十首·其一
作者：欧大任
朝代：明

禋祀初成玉册文，秉圭今见圣明君。天门直望郊丘路，凤辇龙旂护五云。
郊祀歌十首·其七
作者：欧大任
朝代：明

驰道烟开松柏深，霓旌队里凤鸾音。高台不用瞻流火，已协钧天九奏心。
郊祀歌十首·其三
作者：欧大任
朝代：明

星屯卫士徼周庐，御幄时时诏大胥。天地一阳恭默待，玉箱惟载阁臣书。
郊祀歌十首·其九
作者：欧大任
朝代：明

皇极殿前初建旗，鹓班胪列及蕃夷。庆成歌颂归东观，半似周人湛露诗。
郊祀歌十首·其二
作者：欧大任
朝代：明

天行雷动肃鸣銮，万骑骖驔曙不寒。白日新开蓬苑色，汉家雍畤在长安。
郊祀歌十首·其五
作者：欧大任
朝代：明

金支绛节绕明庭，奏格高玄礼万灵。上帝居歆皇乐豫，云门鼗管满青冥。
郊祀歌十首·其八
作者：欧大任
朝代：明

鼓角中天大辂还，玉龙衔烛照西山。词臣纵有河东赋，不是汾阴入汉关。
郊祀歌十首·其六
作者：欧大任
朝代：明

星辰海岳列坛尊，柴望于时礼数繁。祝史告成多奏嘏，高皇十叶是文孙。
郊祀歌十首·其十
作者：欧大任
朝代：明

玉检金泥表岱宗，射牛何事议登封。精禋独正南郊礼，万岁君王御六龙。
郊祀歌十首·其四
作者：欧大任
朝代：明

祠官鹄立泰坛扉，双引交龙绣衮衣。苍璧包茅供盛事，燎烟高傍綵霞飞。
郎宁篇送蒋兆卿
作者：欧大任
朝代：明

干将三尺芙蓉锷，飞出江津气煜㸌。朗宁岳岳蒋先生，南向融州作文学。融州风土殊不恶，今日冠裳古瓯骆。父兄耕稼子弟贤，户有诗书家礼乐。先生讲后写梅花，五岭青天雪纷落。远山正解磨隃麋，小玉偏能歌踯躅。搦管毋论白练裙，张图应满朱丝幄。欧郎最乏临池兴，观帖爱尔笔锋劲。颇闻对客轻竖儒，我自逢人称草圣。南郡曾开都授堂，融州召起试文章。谁云经学持师说，不是扶风马季长。
郑伯良张元易二光禄携酒见过得丝字
作者：欧大任
朝代：明

文园供奉已多时，杜曲看花兴不迟。金埒能来嘶紫马，玉壶谁为绾青丝。乍闻词客题鹦鹉，何事骚人怨菉葹。日暮夹城钟欲动，江南春色滞归期。
郑光禄邀游智化寺登万佛阁同黎秘书李明府二张光禄分得繁字
作者：欧大任
朝代：明

能不缁尘厌，纷其车马繁。阁临平乐观，春在给孤园。星汉回燕甸，河山绕蓟门。郑庄宾客盛，犹自足清尊。
郑园梨花
作者：欧大任
朝代：明

载酒洗妆晚，东园玉照层。春晴如带雨，夜月半销冰。金叶琅琊献，缃校大谷称。帘栊看不足，客散把银灯。
郑州客舍怀故园诸子
作者：欧大任
朝代：明

候馆萧条一骑过，黑貂风雪意如何。长堤日落行人少，远树天寒宿鸟多。仆射陂前京北路，武疆城畔楚西歌。春来纵有停云句，双鲤那因到汴河。
郑州登楼望中岳
作者：欧大任
朝代：明

名岳岧峣接上台，毓祥今有中兴才。云扶二室天边出，日映三花雪后开。周典尚馀巡狩迹，汉家新筑集灵台。太平不复论封禅，时听嵩呼万岁来。
郑朱二郡侯邀饮澄江阁
作者：欧大任
朝代：明

卜夕邀欢就客居，使君连骑兴何如。行厨载有吴兴酒，秘简探来越绝书。月出遥津波浩渺，凉生虚阁竹萧疏。东南明牧雄边徼，岂但山城得孟舒。
郡中送膳钱至苜蓿斋渐有酒矣戏呈同僚二首
作者：欧大任
朝代：明

馆里高歌似郑虔，藜羹麦饭已经年。何来阿堵呼儿举，谁信先生只有毡。江州刺史苏司业，似胜屠沽市上儿。便可从君看山色，餐钱今作酒钱支。
郡中送膳钱至苜蓿斋渐有酒矣戏呈同僚二首·其一
作者：欧大任
朝代：明

馆里高歌似郑虔，藜羹麦饭已经年。何来阿堵呼儿举，谁信先生只有毡。
郡中送膳钱至苜蓿斋渐有酒矣戏呈同僚二首·其二
作者：欧大任
朝代：明

江州刺史苏司业，似胜屠沽市上儿。便可从君看山色，餐钱今作酒钱支。
郡楼下临淮河
作者：欧大任
朝代：明

三洲树似荠，千里沙如月。何处落帆还，登楼望吴粤。
郢中三咏为曾中丞赋 其一 读书楼
作者：欧大任
朝代：明

秦中还使节，汉上卧文园。散帙便欹枕，看山足杜门。书藏京岭近，剑倚石城尊。知有南熏奏，长歌圣主恩。
郢中三咏为曾中丞赋 其三 锦标轩
作者：欧大任
朝代：明

城上霞成锦，开轩向郢都。一毛标凤穴，千里识龙驹。寒并金茎直，光侵玉树孤。韦贤推相业，曾是汉名儒。
郢中三咏为曾中丞赋 其二 西清圃
作者：欧大任
朝代：明

拂衣无不可，学圃在江乡。僮理栽花径，人寻载酒堂。歌能飞白雪，笛自和沧浪。蚤遂冥鸿志，非耽野趣长。
郢中三咏为曾中丞赋·读书楼
作者：欧大任
朝代：明

秦中还使节，汉上卧文园。散帙便欹枕，看山足杜门。书藏京岭近，剑倚石城尊。知有南熏奏，长歌圣主恩。拂衣无不可，学圃在江乡。僮理栽花径，人寻载酒堂。歌能飞白雪，笛自和沧浪。蚤遂冥鸿志，非耽野趣长。城上霞成锦，开轩向郢都。一毛标凤穴，千里识龙驹。寒并金茎直，光侵玉树孤。韦贤推相业，曾是汉名儒。
郭学宪出罗浮有寄用韵和答
作者：欧大任
朝代：明

登高作赋羡君侯，远为仙山引绛驺。正值通明句曲隐，幸陪康乐永嘉游。茏葱草树回岩磴，突兀风云满石楼。去矣天南吾自老，已期猿鹤八千秋。
郭学宪邀集药洲
作者：欧大任
朝代：明

夹堤修竹对花开，改席洲前数举杯。九曜烟光浮槛出，二云山色入帘来。綵毫敢并词人赋，绣斧今逢使者才。海月夜深留客醉，骖驔归骑未须催。
郭山人游囊杂咏六首 其一 五岳真形图
作者：欧大任
朝代：明

囊挟五山去，佩之淩紫氛。金支翠旗里，导谒云中君。
郭山人游囊杂咏六首 其三 衲
作者：欧大任
朝代：明

山僧赠衲衣，旧是稻田样。石床不解眠，夜礼天坛上。
郭山人游囊杂咏六首 其二 杖
作者：欧大任
朝代：明

仙人扶绿玉，时亦铿然叩。振动三界中，烟霞一灵寿。
郭山人游囊杂咏六首 其五 锄
作者：欧大任
朝代：明

五游行归来，荷尔起常早。门前莫锄兰，云中种朱草。
郭山人游囊杂咏六首 其六 觚
作者：欧大任
朝代：明

山都洗我觚，贮月饮涧下。风来吹有声，笑学昔人挂。
郭山人游囊杂咏六首 其四 瓢
作者：欧大任
朝代：明

长生十赉者，朝夕持在手。深山还寄来，惯乞郡斋酒。
郭山人游囊杂咏六首·五岳真形图
作者：欧大任
朝代：明

囊挟五山去，佩之淩紫氛。金支翠旗里，导谒云中君。仙人扶绿玉，时亦铿然叩。振动三界中，烟霞一灵寿。山僧赠衲衣，旧是稻田样。石床不解眠，夜礼天坛上。长生十赉者，朝夕持在手。深山还寄来，惯乞郡斋酒。五游行归来，荷尔起常早。门前莫锄兰，云中种朱草。山都洗我觚，贮月饮涧下。风来吹有声，笑学昔人挂。
郭次甫往游玄岳过金陵见寄用韵遥答
作者：欧大任
朝代：明

片帆不住楚江舟，嵾岭西寻最上头。金涧松杉千瀑下，玉霄台殿五云流。书成薤叶僧能乞，杖借榔枝客共游。肯过茅君双白鹤，愿从人代访丹丘。
郭次甫自焦山过访即往东岱
作者：欧大任
朝代：明

十年霞外踪，五游今乍逢。僮迎焦处士，巾似郭林宗。暂对山池酒，犹思水寺钟。他时望金策，应在丈人峰。
郭熙捕鱼图刘观察席上作
作者：欧大任
朝代：明

渔市秋风海子烟，羹鱼饭稻得归年。何人不羡鸿冥客，蚤向沧波理钓船。
都下感事口号志喜六首
作者：欧大任
朝代：明

御沟春水荫垂杨，天寿山前辇路长。父老共欢迎万乘，豫供田烛待君王。黄河东入大淮流，百丈金堤引漕舟。楗竹负薪臣自力，宣房宫似汉时秋。百万军储待闸开，冰鲜飞舸内官催。鲥鱼只为供时荐，卢橘杨梅岁岁来。三大营开暖始操，通仓肩粟未为劳。摆边莫但胡儿笑，屯堡烽台月自高。塞北江南风壤殊，谁令绝漠锦氍毹。蹶张超距闲无事，何幸朝廷用郅都。海西迎佛北行时，慈氏今为大导师。马市金绘供不易，印经天竺事仁祠。
都下感事口号志喜六首·其一
作者：欧大任
朝代：明

御沟春水荫垂杨，天寿山前辇路长。父老共欢迎万乘，豫供田烛待君王。
都下感事口号志喜六首·其三
作者：欧大任
朝代：明
体裁：诗

百万军储待闸开，冰鲜飞舸内官催。鲥鱼只为供时荐，卢橘杨梅岁岁来。
都下感事口号志喜六首·其二
作者：欧大任
朝代：明

黄河东入大淮流，百丈金堤引漕舟。楗竹负薪臣自力，宣房宫似汉时秋。
都下感事口号志喜六首·其五
作者：欧大任
朝代：明

塞北江南风壤殊，谁令绝漠锦氍毹。蹶张超距闲无事，何幸朝廷用郅都。
都下感事口号志喜六首·其六
作者：欧大任
朝代：明

海西迎佛北行时，慈氏今为大导师。马市金绘供不易，印经天竺事仁祠。
都下感事口号志喜六首·其四
作者：欧大任
朝代：明

三大营开暖始操，通仓肩粟未为劳。摆边莫但胡儿笑，屯堡烽台月自高。
都下逢熊处州却送还郡
作者：欧大任
朝代：明

同官邗上别，垂老蓟门看。印绶南明色，衣裘北道寒。掖垣疲执戟，郡阁庆弹冠。他日书相及，惟应问钓竿。
都下重逢李孝甫因讯沈箕仲
作者：欧大任
朝代：明

使者入西京，鸣珂紫陌行。雕龙齐客辨，数马汉臣名。綵笔游堪远，清尊世可轻。因君忆东霍，江月十年情。
都门送梁彦国补赣州司理
作者：欧大任
朝代：明

别尔长安乌乱啼，何如廷尉府中栖。到时狱市开春酒，战后军城阅水犀。客梦直过南斗下，使星今在大江西。岭头颇近梅花早，莫学扬州法署题。
鄚州城春望
作者：欧大任
朝代：明

柳屿芦汀帆数舟，燕南今似五湖秋。楼头一望春波细，谁信风尘古鄚州。
鄢陵逢胡十九饮酒歌
作者：欧大任
朝代：明

京洛缁尘人共厌，相逢盘礴彭冈店。馆里歌呼持浊醪，灯前拂拭看雄剑。外黄游侠自西回，小阁杏花红粲开。儿童淮汝无消息，那得长安有使来。行人问路居人笑，妇姑城北停残照。君不见鲍氏空能东武吟，阮公且向蓬池啸。
鄱湖歌九首
作者：欧大任
朝代：明

苍茫水府大江关，万里西来楚蜀间。彭蠡若为云梦泽，匡庐应作剑门山。南北波涛相对愁，水犀军士向南州。英雄割据今何在，惟见江湖日夜流。西出岷山入海东，章江今汇一湖中。玉简曾逢苍水使，石铭犹见紫霄宫。江左楼船伐汉时，鄱阳南下遽班师。百战将军曾庙食，至今遗老想旌旗。康郎山下羽旄开，六军齐唱凯歌回。高皇神武雄千古，苏竣卢循伪汉才。庐岳风烟从古开，御碑传诏九重来。天池锦绣丹青合，五色云缠白鹿台。浔阳九派合溟濛，浪击雷翻天地中。贾客渔翁恣来往，帆樯倾仄势连空。楚女绣襦鸣赵瑟，越人箫鼓唱吴歌。珍珠象齿由来贵，估贩宁论万里波。湓浦城边桑落洲，匡山斜对庾家楼。扬澜左蠡连天远，鸂鶒鸬鹚无数游。
鄱湖歌九首·其一
作者：欧大任
朝代：明

苍茫水府大江关，万里西来楚蜀间。彭蠡若为云梦泽，匡庐应作剑门山。
鄱湖歌九首·其七
作者：欧大任
朝代：明

浔阳九派合溟濛，浪击雷翻天地中。贾客渔翁恣来往，帆樯倾仄势连空。
鄱湖歌九首·其三
作者：欧大任
朝代：明

西出岷山入海东，章江今汇一湖中。玉简曾逢苍水使，石铭犹见紫霄宫。
鄱湖歌九首·其九
作者：欧大任
朝代：明

湓浦城边桑落洲，匡山斜对庾家楼。扬澜左蠡连天远，鸂鶒鸬鹚无数游。
鄱湖歌九首·其二
作者：欧大任
朝代：明

南北波涛相对愁，水犀军士向南州。英雄割据今何在，惟见江湖日夜流。
鄱湖歌九首·其五
作者：欧大任
朝代：明

康郎山下羽旄开，六军齐唱凯歌回。高皇神武雄千古，苏竣卢循伪汉才。
鄱湖歌九首·其八
作者：欧大任
朝代：明

楚女绣襦鸣赵瑟，越人箫鼓唱吴歌。珍珠象齿由来贵，估贩宁论万里波。
鄱湖歌九首·其六
作者：欧大任
朝代：明

庐岳风烟从古开，御碑传诏九重来。天池锦绣丹青合，五色云缠白鹿台。
鄱湖歌九首·其四
作者：欧大任
朝代：明

江左楼船伐汉时，鄱阳南下遽班师。百战将军曾庙食，至今遗老想旌旗。
酬何仁仲见过
作者：欧大任
朝代：明

客自郧中至，交从萧寺欢。灯光连舍利，雪色上旃檀。请业青箱旧，行觞绿醑寒。胥臣称博物，得似楚材难。
酬佘明府宗汉过金陵见赠
作者：欧大任
朝代：明

帆落江干听暝钟，七闽词客忽过从。一冠书就犹为鹖，双剑函来尽是龙。租舫故应逢谢尚，草堂吾已愧周颙。不知傲吏游何处，期尔茅家第几峰。
酬刘仲子双鲤歌
作者：欧大任
朝代：明

淮河春水高七尺，西入潢川浸蛇石。千里汝南皆疾风，天地黤惨雷霆激。蛟潭涛起龙宫幽，鹭走獭饥鱼尾赤。刘君好事来欢呼，钓竿袅袅沉珊瑚。出手获得四十九，送我长淮双鲤鱼。贯之以柳尚瀺灂，庐儿三匝喜欲跃。急呼饔人奏鸾刀，鲙出玉盘雪飞落。先生惯饱南海䱜，一官苜蓿亦不薄。得此引觞仍大嚼，紫驼翠釜非吾乐。劳君尺素劝加餐，字字琳琅石上看。君今正是投竿日，我已思归烟水寒。他时鲈鳜傥堪煮，更有新诗报淮汝。
酬功父格之禹乂鲁文上甫汝恒送别
作者：欧大任
朝代：明

停君车骑翠坡陀，白玉双童几曲歌。行客岂堪连袂听，海阳携手似漳河。
酬厉都谏滦河见寄
作者：欧大任
朝代：明

憔悴投荒去，何年祀碧鸡。谁怜青琐客，自老白云栖。碣石春涛外，卢龙暮角西。安危还寄托，健饭且扶藜。
酬吴叔承歙砚歌
作者：欧大任
朝代：明

竹西尺素使者还，锦囊什袭款我关。忽割紫云落书几，已看青玉临屏山。歙西龙尾深溪石，黼形縠理秋空碧。曾是岚蒸露浥来，尚澄波荡星涵色。记得铭题汴宋时，玉堂学士臣苏轼。君今此砚罗纹光，拂拭犹似风字长。泗滨浮磬讵俦辈，蓝田尺璧差等量。青州红线铜雀瓦，吾家端岩羞雁行。金昆得此视眉子，陶泓毛颖欢一堂。故人清班扈丹陛，八千里外怀迢递。磨铅谓可笺虫鱼，涴壁未能成篆隶。何以报之永绸缪，茅斋四顾惟萝薜。迂我已谢子墨卿，寄君欲写华严偈。
酬吴声父画蘧园图
作者：欧大任
朝代：明

挥毫双目送飞鸿，丘壑偏宜置此公。寿我罗浮八千丈，醉持金策白云中。
酬吴曰南入都见贻
作者：欧大任
朝代：明

吏隐半烟霞，相逢鬓已华。江淮频有梦，京洛久无家。我自悉炊桂，君今待赐麻。席茵须蚤就，春过五陵花。
酬周公瑕见过
作者：欧大任
朝代：明

相逢意气酒垆傍，薄宦宁知俸一囊。繁露书难追董相，醇醪交自得周郎。朝朝苜蓿年堪老，处处芙蓉秋可裳。且共扁舟公路浦，莼鲈吾亦忆江乡。
酬姚元白画梅见寄
作者：欧大任
朝代：明

不见故人久，梅花何处秋。溪园开白下，法署似扬州。把笔鹅群阁，巡檐鹤氅裘。南归吾计决，相忆在罗浮。
酬宋山人应元自新河以燕石集诗禅琐谈见寄
作者：欧大任
朝代：明

名山杖笠未由同，片札能飞碣石宫。赵地客卿双白璧，江陵茅屋几秋风。书成颇忆青毡客，榻坐谁如皂帽翁。短鬓萧骚难会面，扁舟吾在海门东。
酬寄代王孙若讷
作者：欧大任
朝代：明

玉牒名高代小侯，尺书遥问鹔鹴裘。日摇花影开朱邸，河转波声满白楼。积雪空歌梁苑夕，浮云不断蓟门秋。汾阴只道扬雄赋，七略何人更姓刘。
酬张元易送木瘿瓢
作者：欧大任
朝代：明

长生木瓢置佛前，何年山隐辟支禅。带将风露中条色，归汲曹溪白象泉。
酬张山人英甫
作者：欧大任
朝代：明

蓟北逢君日，名山忆永嘉。綵毫新赋颂，铁研老生涯。酒伴灵台月，心期雁荡霞。谁堪关路别，惆怅五陵花。
酬张玄超寄褚帖打马图
作者：欧大任
朝代：明

十载归来尔荷锄，岂因蒪菜与鲈鱼。曾从白下双棕屦，尚忆松陵一草庐。居士戏图沙苑色，河南工习石经书。山斋得此陪行散，不向相如学子虚。
酬彭虎少自全椒过江见访
作者：欧大任
朝代：明

浦口帆初下，相寻到大航。摄衣花籞外，把酒药垆旁。龙剑星星跃，骊珠字字光。仲宣书籍富，应不待中郎。
酬朱兵宪秉器以华岳诸诗三秦石刻见寄
作者：欧大任
朝代：明

金天石削引丹梯，使者书从盾鼻题。碑集秦中珠斗灿，笔摇华顶綵云低。临关小队閒飞檄，寄驿新诗满赫蹄。最忆词人庾开府，风尘何处望函西。
酬朱孔阳寄余蘧园之作
作者：欧大任
朝代：明

丘樊小筑俯江湍，岂有花溪引药栏。几阁闲披多梵策，篱门醉语半田冠。扬家酒但容人载，班氏书能借客看。愧谢君谈园绮日，恩深终许老鱼竿。
酬梁少仲山中见寄
作者：欧大任
朝代：明

嵚巇历落自吾情，白首尊生不用名。金马深山随处隐，玉杯繁露几时成。但甘藜藿身长健，何有风云气未平。羞杀词臣犹执宪，罗浮真欲傍君行。
酬沈仲举同张汝中胡烈卿张诚甫过饮
作者：欧大任
朝代：明

群才翩矣集，二仲醉何妨。蒋诩开荒径，彭宣到后堂。名高金马署，心远白云乡。漫道京台乐，燕歌听尔长。
酬沈士范见访因寄季豹禹金泰符
作者：欧大任
朝代：明

凤毛一日起千秋，不数东阳八咏楼。乍对颇谈科斗字，相携频典鹔鹴裘。航头卖历犹朱雀，江上闻歌似白鸠。君去诸梅操管待，风流吾自忆宣州。
酬沈比部叔成画梅见贻四首
作者：欧大任
朝代：明

西曹笔下古梅枝，不减江南杨补之。我有蘧园三百树，瑶林琼坞最相思。江门老翁曾有梦，长髯遗以一囊山。何似梅花村下月，枝枝堪赠美人还。庾岭千峰花似雪，镜湖一曲雪如花。南来亦有梅君宅，那比风流贺监家。翠羽啁啾半欲栖，玉鳞寂历未教飞。罗浮管领春无恙，真得金门倦客归。
酬沈比部叔成画梅见贻四首·其一
作者：欧大任
朝代：明

西曹笔下古梅枝，不减江南杨补之。我有蘧园三百树，瑶林琼坞最相思。
酬沈比部叔成画梅见贻四首·其三
作者：欧大任
朝代：明

庾岭千峰花似雪，镜湖一曲雪如花。南来亦有梅君宅，那比风流贺监家。
酬沈比部叔成画梅见贻四首·其二
作者：欧大任
朝代：明

江门老翁曾有梦，长髯遗以一囊山。何似梅花村下月，枝枝堪赠美人还。
酬沈比部叔成画梅见贻四首·其四
作者：欧大任
朝代：明

翠羽啁啾半欲栖，玉鳞寂历未教飞。罗浮管领春无恙，真得金门倦客归。
酬王尧载过访见贻
作者：欧大任
朝代：明

词客淮阴至，江头把臂迟。枚乘工作赋，薛汉雅言诗。鞭弭犹相及，簪裾未可期。疏麻虽欲赠，何以报琼枝。
酬王敬美解官后以秦中碑麟关洛纪游见寄
作者：欧大任
朝代：明

绿发朱颜王敬美，家学东吴一才子。七经教授如司马，四方掌志为外史。都讲三鳣从此升，解官竟尔还乡里。始为长安寄薄游，鄜州西去更延州。轩辕石傍桥陵过，姜女祠看峡水流。思洛转能寻白马，出关谁得驻青牛。却爱三花登二室，便从七月发扁舟。诸篇纪胜广闻见，拂衣殆历中原遍。孟嘉何用从事郎，张翰蚤谢东曹掾。丝竹惟知近自然，莼鲈聊且适吾愿。篚筐不入舴艋中，三秦碑版归装半。故人别君已二稔，散局办官犹拾沈。君知嗜古癖未除，兼两相遗尽霞锦。虫书颇解辨金戈，鸿宝故难私玉枕。青溪署里吏事少，时以一编供昼寝。移来免寄北山文，旧刻新题卷帙分。袭之和氏连城璧，署以郇公五朵云。讲肆此时多马队，墨池何日有鹅群。他年傥就逍遥论，解带披襟一共君。
酬王舍人仪甫潞河见寄
作者：欧大任
朝代：明

骊驹几日出燕关，咫尺青云不可攀。便访安期沧海上，谁容方朔汉庭间。故人书札愁中寄，逐客风烟梦里还。秋色王程应渐远，知君西望太行山。
酬皇甫子循以新刻见寄
作者：欧大任
朝代：明

玄晏归来头未白，谁令江左卧烟霞。三朝琬琰司勋集，六代菁华学士家。山可藏书同马史，门今问字几侯芭。思君忽动扁舟兴，醉看胥湖万树花。
酬粱彦国过洲上约同游西樵
作者：欧大任
朝代：明

枉策劳相过，秋宵共掩扉。候虫当砌响，落叶近窗飞。月色砧偏急，溪声渔渐归。怜君招隐士，将拂薜萝衣。
酬苏行人以时夏日画竹见赠
作者：欧大任
朝代：明

琅玕夹石俯江流，移得巴东一片秋。花簟松屏桃竹杖，教人五月忆渝州。
酬西宁侯宋忠甫见赠
作者：欧大任
朝代：明

珥貂谁似大将军，年少翩翩雅好文。庭抗魏侯隆客礼，家铭郓国伏羌勋。角巾江艇临流水，手版山窗看白云。借问越公名位重，几能笔札到河汾。
酬许殿卿大梁见寄
作者：欧大任
朝代：明

忆君鼓楫大河流，日侍梁园飞盖游。梁园宾客冠簪盛，岂但当时枚与邹。司马授简居客右，君以雪赋闻诸侯。园中十亩檀栾竹，雁池西接鸣鹤洲。寒波忽起哀丝侧，吹台不断黄云愁。白首王门有吏隐，自我不见今五秋。秋风双鲤汴中至，题椷每有左史字。清诗满纸怀江都，琅玕三尺频相寄。通淮楼外桐柏水，荒堤马上夷门使。捐脰宁无俟报章，苦心稍已输能事。读书恨不过惠施，多闻谁解如胥季。学掾九牛而一毛，破毡寥落饭盐豉。看君曳裾差称意，况有斗酒自可醉。余游将赴海岱期，丈夫那得长摧眉，君但大梁遥相思。
酬赠左司马梁公
作者：欧大任
朝代：明

华省名高八座前，恩深曾佩楚龙渊。三千将幕飞传檄，百万军麾息控弦。刍粟舟通漕海路，麒麟衣赐度辽年。郑庄况是能延客，不但金龟作酒钱。
酬邹学宪彦吉见寄
作者：欧大任
朝代：明

倦游吾已谢归耕，何意君先解印行。鞭弭十年怀旧侣，蘼芜千里寄同声。江淹閒就闽南赋，邹湛宁知岘首名。闻道青箱家学盛，七经还出授诸生。
酬郾城王明府
作者：欧大任
朝代：明

慷慨辽西国士风，郑庄爱客与君同。溵亭醉别频回首，认得长安五色骢。
酬金陵王子新见怀
作者：欧大任
朝代：明

著书白下掩柴门，岁晏风尘不受昏。贫有故人怜鲍叔，老无知己念虞翻。茅茨寂寞溪云暗，松菊萧条野日暄。别久悬知最相忆，篇诗遥寄与谁论。
酬钟给事道复以泰山纪胜栝昌吟稿见示
作者：欧大任
朝代：明

使者天门万里风，鸡鸣日出海波红。怜予曾抚秦松树，住岳何年更岱东。白云明月满征鞍，天籁寥寥瀑布寒。读尽君诗三百首，万山瓯括马前看。
酬钟给事道复以泰山纪胜栝昌吟稿见示·其一
作者：欧大任
朝代：明

使者天门万里风，鸡鸣日出海波红。怜予曾抚秦松树，住岳何年更岱东。
酬钟给事道复以泰山纪胜栝昌吟稿见示·其二
作者：欧大任
朝代：明

白云明月满征鞍，天籁寥寥瀑布寒。读尽君诗三百首，万山瓯括马前看。
酬陈在璞卧病城南见寄
作者：欧大任
朝代：明

伏枕经时最可怜，故人南北各风烟。交游已绝嵇中散，江汉谁知孟浩然。云卧青山聊此日，陆沉金马是何年。郊居若肯寻烟艇，迟尔南楼秋月悬。
酬马中丞
作者：欧大任
朝代：明

快骑飞书汗血骄，十州军事冠中朝。按兵裘带勋名重，开府江湖节制遥。车海大风新乐曲，南楼明月旧宾僚。自惭归似莼鲈客，不向沙头一住桡。
酬马从甫见投因怀林邦介
作者：欧大任
朝代：明

裹粮三月下江东，漫漶曾题短刺中。有道出能游太学，季长名自起扶风。家惟白简文无害，世以青箱业更工。共识林尊经术贵，石渠高论几时同。
酬鲁土孙中立见寄
作者：欧大任
朝代：明

笔底烟霄忆杳冥，骊珠字字照山庭。三雍早奏曾名雅，七略初成更授经。繁弱自悬蒙羽白，大东不尽岱宗青。君侯傥问扁舟客，海上秋风似管宁。
酬黄定父陆元德过江相访
作者：欧大任
朝代：明

别君经十年，为我问江船。羸马铜街雨，新莺紫禁烟。披襟留竹下，理咏向尊前。双桨毋催去，春波正可怜。
采石渡江寄内
作者：欧大任
朝代：明

携家久有鹿门期，底事风萍怅别为。海上渔樵驱远道，天涯童稚见何时。江深白雪翻成浪，柳细黄金尽作丝。此际不须八行字，羞将憔悴报君知。
采石谒太白祠
作者：欧大任
朝代：明

庙题江上客，船是酒中仙。虎口虽曾脱，蛾眉自可怜。醉深秋浦月，梦失夜郎天。恨切枫林黑，西川哭杜鹃。
重阳前一日同丘谦之朱子得二民部康裕卿管建初二山人登毗卢阁饯吴明卿
作者：欧大任
朝代：明

寥廓飞楼并倚阑，十年今复醉长安。天连大漠三边尽，秋入渔阳万里寒。恋阙班行疲执戟，托交名姓庆弹冠。谁知明日龙山色，白露金茎别后看。
重阳前一日同陆来何吴魏胡黄郭范诸曹长阅留都城还上天坛眺望
作者：欧大任
朝代：明

城开天阙俯江隍，何但黄山半夕阳。节近偶来持菊盏，恩深犹忆赐萸囊。青葱玉树甘泉色，零落彫胡太液香。谁向商飙称赋客，万年丰镐颂高皇。
重阳前一日同陈梦庚龟山眺集
作者：欧大任
朝代：明

秋兴閒偏逸，家山且杖藜。竹洲浮屿外，莲社入林西。恩隔萸囊赐，欢先菊酒携。明朝还有约，从尔问丹梯。
重阳后一日同古比部黎秘书集张民部宅
作者：欧大任
朝代：明

班生宁望酒泉封，旅食重阳已再逢。紫闼梦悬金涧月，白云心寄石闾松。故人薄禄多官酿，狂客酣歌待禁钟。手把茱萸还强饮，明年何地忆追从。
重阳后一日同梁思伯潘少承岑允穆集苏都谏幼清宅
作者：欧大任
朝代：明

黄花佳节愁中过，青琐华筵胜处开。秋色平临天外树，山光半落槛前杯。郑庄置驿推贤久，疏傅挥金爱客来。西转玉衡歌欲阕，曙鸦惊起未能回。
重阳后一日同陆张蒋三子集黄元光宅
作者：欧大任
朝代：明

劳君招隐意，念我倦游人。不恨交为晚，空知醉是真。宅边环细菊，林外带荒榛。莫问江州酒，时来漉葛巾。
重阳后一日陆华甫蒋子夏吴子化陆无从邵长孺集斋中得南字时华父将渡江
作者：欧大任
朝代：明

九日忽已过，还来卷幔谈。烟波迷泗口，木叶下淮南。岩菊初成径，山醪不满甔。相将堪一醉，容易隔江潭。
金刚台
作者：欧大任
朝代：明

丹梯千仞石崔嵬，楚徼秦疆更此台。竹外波声淮水堕，尊前秋色岳云开。紫驰风急铜关险，白雁霜飞锦树哀。郿坞燃脐君不见，莫誇雄视一州来。
金处士姚鸿胪邀同许奉常雨中饮飞霞阁
作者：欧大任
朝代：明

地迥高霞入，城孤宿雨沉。万家春树密，一径晚花深。颂酒频招赏，游仙偶息心。欣逢鸾鹤侣，何异在山林。
金山人在衡九十有作次韵为寿
作者：欧大任
朝代：明

辞爵东陵盛代民，青门瓜地岂全贫。五朝世异陶元亮，十亩耕如郑子真。守德故应忘寂寞，居闲何用厌缁尘。若论江左风流事，谁似升平九十春。双鬓萧疏雪未侵，高年粟帛诏初临。伏生隐待求书使，居士修成出世心。但可敲冰餐白石，宁知炼药煮黄金。儿孙绕膝皆兰桂，一曲宾筵更一斟。身是神仙自不知，况逢熙皞圣人时。城盘龙虎山为岳，宫现金银海似池。洛下曾陪诸老会，淮南奚羡八公词。更开十帙方瞳碧，玉杖云边赋采芝。
金山人在衡九十有作次韵为寿·其一
作者：欧大任
朝代：明

辞爵东陵盛代民，青门瓜地岂全贫。五朝世异陶元亮，十亩耕如郑子真。守德故应忘寂寞，居闲何用厌缁尘。若论江左风流事，谁似升平九十春。
金山人在衡九十有作次韵为寿·其三
作者：欧大任
朝代：明

身是神仙自不知，况逢熙皞圣人时。城盘龙虎山为岳，宫现金银海似池。洛下曾陪诸老会，淮南奚羡八公词。更开十帙方瞳碧，玉杖云边赋采芝。
金山人在衡九十有作次韵为寿·其二
作者：欧大任
朝代：明

双鬓萧疏雪未侵，高年粟帛诏初临。伏生隐待求书使，居士修成出世心。但可敲冰餐白石，宁知炼药煮黄金。儿孙绕膝皆兰桂，一曲宾筵更一斟。
金山寺
作者：欧大任
朝代：明

泠泠钟磬音，金口惬幽寻。溪绕芙蓉殿，山开薝卜林。绳床逢鸟下，锡杖过苔深。一听维摩偈，弥清尘外心。
金户曹持甫宅赏牡丹同朱仓部次夔苏大理子仁黄侍御唯吾杨计部士遇赋
作者：欧大任
朝代：明

六代风流玉树存，江东春似洛京园。钟山云护平章宅，金谷花开太白原。艳紫几看摇蕙帐，嫣红犹自媚兰尊。葳蕤岂必惊颜色，何限词人赋采蘩。
金门引送孙判官之裕州
作者：欧大任
朝代：明

典客看君凤墀步，金门簉我鹓班羽。当日亲劳细柳军，小臣待奏长杨赋。邀赏常因微咏来，爱君词伯有绳度。世庙遗弓不可攀，昭陵新主忽已袝。嗟予远作江都传，兴公亦向天台去。逢处搴舟淮海秋，谈时闻笛山阳暮。飘零容鬓已如斯，再入长安又一时。共欢日月瞻清朗，尚惜骅骝在路岐。感今念昔嗟交态，昔者近侍今何卑。广文馆近主簿舍，能与郑老同襟期。赤县屯厅几操笔，方城别乘新持檄。郡引舞阳商阪通，山开桐柏河流出。手板犹称趋府人，佩刀稍异泥涂日。君家奕叶盛辉光，忠烈文恪庆泽长。先公尚玺扈阁老，诸弟西台客部郎。不羞升斗淹墨绶，独以经术传青箱。中原坐啸推治状，借尔画诺能循良。均田碑在租猺簿，行春疋马千家郭。光武祠前泉欲飞，廷尉坟边枣堪剥。治农方诵使者诗，寄兄多和平原作。故人西望裕州书，却忆风流谢康乐。
金门歌送苏叔大入京
作者：欧大任
朝代：明

君不见金马门，交疏结绮拱朱轩。云里天垂丹凤阙，星前霞映紫微垣。岧峣三殿当空起，日华东照明光里。双茎露掌直南山，片石虹桥临渭水。门开宦署只罘罳，摇佩鸣珰待诏时。白虎持经决同异，柏梁受简连歌诗。苏生珊瑚枝，少小芙蓉锷。刀布不肯赍，自谙太常学。蛾习春弦拥蕙帷，蠹窥冬简扃芸阁。千金狐裘五丝鞭，一朝大笑长安乐。于今西北是长安，驿楼官树向桑乾。骅骝蹀躞风鬃动，雕鹗凭淩雪羽搏。三千奏牍金门入，深山蒿庐更簪黻。大官梁肉频被赐，尚方笔札行当给。建章驺牙重栎新，混邪十万将来臣。汉庭莫哂酣歌客，也有东方谏猎人。
金陵元夕五首
作者：欧大任
朝代：明

旧京门巷盛繁华，双凤衔灯出帝家。宝马嘶残三市月，玉笙吹过五陵花。朱帘翠袖拥秦娥，火树如山奈乐何。谁道春江花月夜，至今多解玉奴歌。綵楼酺饮紫云升，六代繁华未足称。鳷鹊卢龙春色里，满城歌吹万家灯。五夜侯家锦绣筵，徵歌曲宴艳神仙。那能不醉金陵酒，磐石朝廷一万年。三殿鳌山引鹊桥，内庭银烛映层霄。都人白首游灯市，下马宫门颂帝尧。
金陵元夕五首·其一
作者：欧大任
朝代：明

旧京门巷盛繁华，双凤衔灯出帝家。宝马嘶残三市月，玉笙吹过五陵花。
金陵元夕五首·其三
作者：欧大任
朝代：明

綵楼酺饮紫云升，六代繁华未足称。鳷鹊卢龙春色里，满城歌吹万家灯。
金陵元夕五首·其二
作者：欧大任
朝代：明

朱帘翠袖拥秦娥，火树如山奈乐何。谁道春江花月夜，至今多解玉奴歌。
金陵元夕五首·其五
作者：欧大任
朝代：明

三殿鳌山引鹊桥，内庭银烛映层霄。都人白首游灯市，下马宫门颂帝尧。
金陵元夕五首·其四
作者：欧大任
朝代：明

五夜侯家锦绣筵，徵歌曲宴艳神仙。那能不醉金陵酒，磐石朝廷一万年。
金陵曲
作者：欧大任
朝代：明

三山二水帝王州，南朝昔日爱风流。朱扉画栋鸳鸯殿，绮翼雕甍翡翠楼。槃上金灯停白鹤，壶中铜箭咽苍虬。薰垆苏合频移座，羽帐流苏半上钩。婵娟夜向窗前度，倾城二八留人住。一曲能歌杨叛儿，谁家更有莫琼树。碧玉何年始破瓜，可惜风光荡子家。不羞并命娇春鸟，愿作同心照日花。点黛图黄纷旖旎，褰芳拾翠斗繁华。桃叶岂堪留几月，竹枝闻已下三巴。惟有采桑南陌里，使君五马车曾止。夫婿东方千骑归，君看日暮红尘起。
金陵览古
作者：欧大任
朝代：明

石头踞虎已千年，铁锁沉江事可怜。惟有南朝旧歌舞，至今犹在绮罗边。
金陵送黄白仲北上四首
作者：欧大任
朝代：明

扬子扁舟送客行，飞涛春涌石头城。遥知金马沉酣日，彩笔凭陵赋二京。易水悲风百尺台，黄金骏骨未须哀。浮云不断双钩色，何限才人碣石来。荐引承明侍从庐，西游谁似马相如。芙蓉一片酬肝胆，岂但长杨谏猎书。胡姬邀醉酒家楼，意气新从定远侯。盾鼻檄成羌笛起，曲中应解奏凉州。
金陵送黄白仲北上四首·其一
作者：欧大任
朝代：明

扬子扁舟送客行，飞涛春涌石头城。遥知金马沉酣日，彩笔凭陵赋二京。
金陵送黄白仲北上四首·其三
作者：欧大任
朝代：明

荐引承明侍从庐，西游谁似马相如。芙蓉一片酬肝胆，岂但长杨谏猎书。
金陵送黄白仲北上四首·其二
作者：欧大任
朝代：明

易水悲风百尺台，黄金骏骨未须哀。浮云不断双钩色，何限才人碣石来。
金陵送黄白仲北上四首·其四
作者：欧大任
朝代：明

胡姬邀醉酒家楼，意气新从定远侯。盾鼻檄成羌笛起，曲中应解奏凉州。
金陵逢张玄超同集许仲贻宅
作者：欧大任
朝代：明

雪满清溪溪水滨，怜余憔翠鬓毛新。秋风久已闻张翰，朗月何期遇许询。文学宴中将别客，太常斋里是醒人。明朝汝颍西游路，江左风流忆葛巾。
金陵遇诚意伯刘君饮酒歌
作者：欧大任
朝代：明

君之烈祖起括苍，攀龙附凤从高皇。帷幄前筹决征伐，不数汉代张子房。论功开国居第一，汗马勋劳宁敢当。泰山为砺河为带，金书铁券同侯王。从此悠悠二百载，鼎彝虽勒恩中改。宁因饮酎责黄金，讵为煮盐擅东海。外戚金貂奉朝请，麟阁宿勋几家在。苗裔飘零编户同，英灵感会风云徙。先帝持绍功臣封，君首蒙恩拜九重。留侯已复山河誓，岂但褒公与鄂公。宿卫禁中时引见，前年军府开江东。刀笔何人肆媒蘖，屏居亦似蓝田中。我来共饮金陵市，悲歌醉把箜篌倚。只今烟尘满边鄙，羽林材官儿戏耳。至尊念君曾抚髀，问是郁离之孙子。竖儒不足报朝廷，酒酣拂剑君当起。
鉴江月夜与少承同赋
作者：欧大任
朝代：明

秋色白云天，幽人夜不眠。閒襟山月下，逸韵竹风前。木落猿啼树，沙寒雁宿烟。谢庄同徙倚，新赋几时传。
钟天章张伯邻二户曹载酒夜过
作者：欧大任
朝代：明

酒榼何因至，蓬门偶一开。谁知居士室，犹有故人杯。落魄看交态，分曹见吏才。鹔鹴吾已典，萝月几回来。
钟山二首
作者：欧大任
朝代：明

钟山东望碧岧峣，玉殿金门隔绛霄。忆自鼎湖弓坠后，万年长受岳灵朝。松柏萧萧御道长，金衣绣袷羽林郎。上陵一曲铙歌动，千骑曾闻从武皇。
钟山二首·其一
作者：欧大任
朝代：明

钟山东望碧岧峣，玉殿金门隔绛霄。忆自鼎湖弓坠后，万年长受岳灵朝。
钟山二首·其二
作者：欧大任
朝代：明

松柏萧萧御道长，金衣绣袷羽林郎。上陵一曲铙歌动，千骑曾闻从武皇。
铁泉庵
作者：欧大任
朝代：明

岩前旧是子云家，门掩悲泉一道斜。石室竟藏高士传，山园犹种故侯瓜。虎看丹灶多年火，树挂诗瓢几度花。小草尚惭曾出洞，至今猿鸟怨烟霞。
铜梁张中丞自上谷入为右司马远承书问因登石头城奉寄
作者：欧大任
朝代：明

虎踞城边雁未还，远传歌吹入燕关。十年出佩扶阳印，九命趋归太尉班。幕府重沾新雨露，鼎门能记旧河山。南曹已隔宾庭履，花满江头鬓渐斑。
铜雀台
作者：欧大任
朝代：明

邺宫久寂寞，铜台今独悲。墓田不可望，陵树朝离离。茵烟沾罗席，松风吹穗帷。妾命由来薄，君恩讵能思。
铜雀台
作者：欧大任
朝代：明
体裁：乐府曲辞

邺宫久寂寞，铜台今独悲。墓田不可望，陵树朝离离。茵烟沾罗席，松风吹繐帷。妾命由来薄，君恩讵能思。
铜雀台歌
作者：欧大任
朝代：明

建安西驾轘辕道，二京旧迹忽如扫。邺都踞虎当涂高，伤心千里青青草。英雄盖世汉征西，叱咤山河落日低。左开朱邸词臣宴，右指金戈壮士提。中天铜雀何年筑，岧峣二台更相属。讲武城连官渡口，滏阳水绕漳河曲。雄图短日祇堪怜，断履残香满目前。穗帷井干含啼处，空向西陵洒墓田。蛾眉曼睩娱清夜，陆机已吊荒台下。美人歌吹讵堪闻，赋诗横槊何为者。登台可望荜圭宫，往事纷纷似梦中。只见孤鸿向嵩洛，咸阳千树尽秋风。
铜雀台歌
作者：欧大任
朝代：明
体裁：古风

建安西驾轘辕道，二京旧迹忽如扫。邺都踞虎当涂高，伤心千里青青草。英雄盖世汉征西，叱咤山河落日低。左开朱邸词臣宴，右指金戈壮士提。中天铜雀何年筑，岧峣二台更相属。讲武城连官渡口，滏阳水绕漳河曲。雄图短日祇堪怜，断履残香满目前。繐帷井干含啼处，空向西陵洒墓田。蛾眉曼睩娱清夜，陆机已吊荒台下。美人歌吹讵堪闻，赋诗横槊何为者。登台可望荜圭宫，往事纷纷似梦中。只见孤鸿向嵩洛，咸阳千树尽秋风。
锦溪馆月夜怀黎惟仁
作者：欧大任
朝代：明

夜久众諠息，幽人月下吟。潮来疑涧响，家远似山深。送客烟中屦，期僧石上琴。何由共玄度，于此长禅心。
镇海楼同惟敬作
作者：欧大任
朝代：明

一望河山感慨中，苍苍平楚入长空。石门北去通秦塞，肄水南来绕汉宫。虚槛松声沉暝壑，极天秋色送征鸿。朔南尽是尧封地，愁听樵苏说霸功。
镇海楼寓日有感
作者：欧大任
朝代：明

干羽皇威在九天，晏然扬越万家烟。鱼龙徼海三千砦，楼橹防倭二百年。铁市关非通米舰，珠官池不入兵船。一从内澳邀夷饷，更有何人论守边。星罗万国汉舆图，铜柱秋深草不枯。异日尺书收赞普，几人长戟破林胡。蛟螭汹涌沧波转，豺虎纵横杀气孤。回首龙骧犹玉节，戈船何事会番禺。
镇海楼寓日有感·其一
作者：欧大任
朝代：明

干羽皇威在九天，晏然扬越万家烟。鱼龙徼海三千砦，楼橹防倭二百年。铁市关非通米舰，珠官池不入兵船。一从内澳邀夷饷，更有何人论守边。
镇海楼寓日有感·其二
作者：欧大任
朝代：明

星罗万国汉舆图，铜柱秋深草不枯。异日尺书收赞普，几人长戟破林胡。蛟螭汹涌沧波转，豺虎纵横杀气孤。回首龙骧犹玉节，戈船何事会番禺。
长信秋词二首
作者：欧大任
朝代：明

重门葳蕤锁，苔深履綦绝。起看玉阶霜，不似昭阳月。新凉罗袂卷，愁更理秋衣。不忍持金剪，梁间半似飞。
长信秋词二首·其一
作者：欧大任
朝代：明

重门葳蕤锁，苔深履綦绝。起看玉阶霜，不似昭阳月。
长信秋词二首·其二
作者：欧大任
朝代：明

新凉罗袂卷，愁更理秋衣。不忍持金剪，梁间半似飞。
长安月送康子秀还武功
作者：欧大任
朝代：明

胡姬酒楼春尚寒，辛夷花落梨花残。秣马楼前送归客，可怜明月满长安。长安归客子康子，父为武功康太史。射策礼闱新报罢，觅官铨省复见抵。么么龌龊那可骄，屠狗吹箫竟谁是。咄嗟独因英雄人，汉庭公卿尽金紫。子康子，尔不能学人，椎鲁不识字。尔不能学人，骪骳不知耻。修撰竟非阉竖党，丈夫岂用钻刺起。反将侧目恨辕生，但亦少年逢灌氏。昨者官有行太仆，乞骸被劾承风指。勇退曾无一奖书，吹嘘敢复言荐士。行路难，歌莫喧。送将归，舌犹存。抱经高卧浒西园，何似陆沉金马门。天池六月且一息，九万里风鹏飞翻。龙门之草兰台札，马班世史尔家阀。何处千盘太白山，相思一片长安月。
閒游效邵尧夫体
作者：欧大任
朝代：明

竹冠藤杖两棕鞋，老去闲游学打乖。一饭至今仍苜蓿，三杯宁得厌茅柴。敢期短发身长健，已许名山骨可埋。千载几如彭泽令，翛然吾自委吾怀。
问区用孺病因怀高正甫崔子玉
作者：欧大任
朝代：明

桃花飞尽杏花疏，客子长安几箧书。何事竹斋消渴久，汉庭今问马相如。两生长啸速征鞍，回站关东似伯鸾。君去沧洲还有伴，烟波吾敢负鱼竿。
问区用孺病因怀高正甫崔子玉·其一
作者：欧大任
朝代：明

桃花飞尽杏花疏，客子长安几箧书。何事竹斋消渴久，汉庭今问马相如。
问区用孺病因怀高正甫崔子玉·其二
作者：欧大任
朝代：明

两生长啸速征鞍，回站关东似伯鸾。君去沧洲还有伴，烟波吾敢负鱼竿。
问夏绳卿病
作者：欧大任
朝代：明

尊生知有道，犹遣问寒温。司马常称疾，东方更避諠。荆榛苍石几，芝术白云园。君向医王学，清凉自不烦。
闺情
作者：欧大任
朝代：明

双燕风斜款款低，春深楼上早归栖。郎骑白马向何处，妾在临邛西更西。
闻三弟酒禅阁成
作者：欧大任
朝代：明

和歌曾傍酒人游，不为攒眉入社愁。堪笑吾家癯叔子，禅时犹号醉乡侯。
闻倭夷渐逼潮州海上徵兵甚急感事书怀因寄玄纬四首
作者：欧大任
朝代：明

岂料边烽起，真看到海门。楼成疑蜃过，舰失畏鲸吞。士气酣三战，夷兵困七奔。何当防兽豕，莫使满乾坤。徐吴收战马，闽粤遂夷歌。水斗潮难至，郊寒垒渐多。鲸鲵今未灭，舟楫问如何。尔辈看铜柱，中原有伏波。羽檄纷传箭，龙骧乍拥旄。千笳吹月落，万甲积山高。筦库群趋府，渔樵半佩刀。忧时王景略，头白不堪搔。青岛频多事，苍生今可哀。使非徐福去，贽岂越裳来。战色千村暮，潮声万舸回。赠君惟匕首，行见海氛开。
闻倭夷渐逼潮州海上徵兵甚急感事书怀因寄玄纬四首·其一
作者：欧大任
朝代：明

岂料边烽起，真看到海门。楼成疑蜃过，舰失畏鲸吞。士气酣三战，夷兵困七奔。何当防兽豕，莫使满乾坤。
闻倭夷渐逼潮州海上徵兵甚急感事书怀因寄玄纬四首·其三
作者：欧大任
朝代：明

羽檄纷传箭，龙骧乍拥旄。千笳吹月落，万甲积山高。筦库群趋府，渔樵半佩刀。忧时王景略，头白不堪搔。
闻倭夷渐逼潮州海上徵兵甚急感事书怀因寄玄纬四首·其二
作者：欧大任
朝代：明

徐吴收战马，闽粤遂夷歌。水斗潮难至，郊寒垒渐多。鲸鲵今未灭，舟楫问如何。尔辈看铜柱，中原有伏波。
闻倭夷渐逼潮州海上徵兵甚急感事书怀因寄玄纬四首·其四
作者：欧大任
朝代：明

青岛频多事，苍生今可哀。使非徐福去，贽岂越裳来。战色千村暮，潮声万舸回。赠君惟匕首，行见海氛开。
闻冯武选悼爱姬
作者：欧大任
朝代：明

玉颜一夕忽凋零，彩笔曾题满画屏。三峡行云眉黛翠，九峰明月鬓鬟青。梨花梦远将愁去，桃叶歌残掩泪听。白傅多情魂未返，灯寒犹讽佛前经。
闻司马叶公荡平宁夏奏捷
作者：欧大任
朝代：明

牙璋玉节气雄哉，十月河西露布来。归马欲腾浑脱渡，射雕不过赫连台。降如冒顿先声服，缚有中行靖虏回。谁道燕然窦车骑，贺兰山更勒崔嵬。
闻吴孝甫游杭州
作者：欧大任
朝代：明

钱唐知欲渡，何日过姑苏。揖客裘偏短，寻僧艇亦孤。江梅居士宅，烟草女儿湖。秋晚能来否，松醪待尔酤。
闻吴明卿谪高州
作者：欧大任
朝代：明

汉家迁客意如何，五岭风烟拥传过。借客姓名奇节在，窥人魍魉畏途多。中原尚走铜鱼使，下里能高白雪歌。已约葛洪迎鲍靓，罗浮秋色更嵯峨。
闻周符卿元孚谪尉澄海
作者：欧大任
朝代：明

东南一尉古关斜，迁客何来已及瓜。曾谪雁门犹塞下，未论潮海即天涯。韩山月上青枫树，揭岭烟深白鹤花。君自楚臣兰作佩，赐环宁待赋怀沙。
闻大司寇王公元美得请还吴中
作者：欧大任
朝代：明

弇州朱草白云寒，西省尚书早挂冠。岭外不知春已到，梅花还可寄君看。
闻姚元白南还已过徐州
作者：欧大任
朝代：明

书寄彭城雁已还，春风先到秣陵关。梦中不记黄楼上，万里天涯一片山。
闻子与入贺不果怅然有怀同敬美作
作者：欧大任
朝代：明

十载飘零涕泪残，几传消息满长安。无诸城远秋相忆，督亢亭荒月自看。岳牧瑞难逢尔辑，风尘冠更待谁弹。即今万事俱华发，欲伴东溟一钓竿。
闻宗良君侯摩尼斋成
作者：欧大任
朝代：明

一珠持向豫章开，岂用翻经百尺台。大德已闻多竺慧，及门何但似宗雷。餐风客以名山至，发愿心从净土回。弟子虽然犹嗜酒，秫田抛却早归来。
闻岭南海寇警急寄陈德基袁茂文
作者：欧大任
朝代：明

军中何事角声悲，赵尉台高落日迟。乱后江山犹涕泪，梦中楼橹半旌旗。渔樵实恐诛求尽，征戍深防道路危。慷慨知君能谕贼，莫令边将请王师。
闻岭外苦旱岛夷再转潮州和惟敬
作者：欧大任
朝代：明

岭外今多难，偏伤旅客情。疲兵当贼境，久旱罢农耕。即恐军书至，深凭庙算成。家人应掩泪，何事滞秦京。
闻张助甫乞归不允二首
作者：欧大任
朝代：明

建节凉州万里回，若为乞取铁丘台。江南大似淮南日，强为君王卧治来。固陵一疏拟求閒，开府恩深未许还。岂但六州军事重，借君题遍九华山。
闻张助甫乞归不允二首·其一
作者：欧大任
朝代：明

建节凉州万里回，若为乞取铁丘台。江南大似淮南日，强为君王卧治来。
闻张助甫乞归不允二首·其二
作者：欧大任
朝代：明

固陵一疏拟求閒，开府恩深未许还。岂但六州军事重，借君题遍九华山。
闻方侍御德新按关西以谏事放还
作者：欧大任
朝代：明

恩深逐客赋南征，太白苍苍匹马行。直以孤忠酬圣主，岂将谏草慰平生。秦台汉畤悲歌日，陇雪洮云遗世情。君自九华支一枕，夜来飞梦入承明。
闻曾以三转浙江大参分守湖州
作者：欧大任
朝代：明

星轺闻已出西秦，参省南来宠命新。紫绶金章劳使者，碧苕苍弁待词臣。燕中并马多经月，淮上烹鱼六度春。目送楚云过浙水，不知登览共何人。
闻朱宪使内子宜人卒于潼关寄挽十韵
作者：欧大任
朝代：明

书来悽楚日，掩镜恨孤鸾。玉匣伤春晚，瑶妆罢夜阑。把箫空有忆，撤瑟不成欢。箧锁芙蓉带，奁收翡翠冠。旧椷仍墨渍，遗挂并香残。岳雨铭旌湿，关云帟帐寒。哀能毁璧赋，心更陨珠酸。羸博魂应返，千秋泪几弹。悼亡汾水上，归葬淦江干。梱得留彤管，松铭奕代看。
闻朱评事可大自汝州量移崇德
作者：欧大任
朝代：明

昔送滍阳去，今看槜李来。除书何日下，迁客未须哀。署里郎官旧，关东任侠才。白门江雁过，思尔数登台。
闻沈纯甫以尚宝丞召入志喜有作
作者：欧大任
朝代：明

凤城芳草映垂杨，尚忆从君典鹔鹴。气夺将军迎长孺，疏扶名教击安昌。八千未苦征蛮戌，万里今远奉玺郎。我向江东思握手，夜凭星汉望明光。
闻潘司寇以右都御史起治河
作者：欧大任
朝代：明

蒲轮徵起五湖西，金印重劳使相携。不待临流沉白马，即看画壤锡玄圭。功存疏凿身曾历，书勒河渠手自题。岭表遥占安石出，明年促召入彤闱。
闻王元美诣阙上书
作者：欧大任
朝代：明

行乞当年雪满途，衔冤怜尔叩阍呼。天乎曹氏融何罪，世有山涛绍不孤。国士只今收涕泪，馀生宁得傍江湖。征西部曲思公子，请为君王北射胡。
闻王敬美关中督学乞休还吴下
作者：欧大任
朝代：明

入关去作半年游，拜疏归来岂复留。山徙琅琊东武日，门开安里射台秋。灵威丈人堪共酒，贞白先生不下楼。我亦陪京家渐近，乞君一杖向罗浮。
闻王敬美参藩江西
作者：欧大任
朝代：明

只道关中去，浔阳又此行。岳云居士屐，江月使臣觥。绾印应长啸，谈诗不用名。匡君山下鹿，闻已候双旌。
闻王敬美转江西兵宪
作者：欧大任
朝代：明

迁转五州防禦使，楚客唯听棹相将。隐居欲就庐山远，不去非无汉署香。返照入江翻石壁，秋风此日洒衣裳。扬雄更有河东赋，草奏何人入帝乡。
闻笛
作者：欧大任
朝代：明

参差江上笛，长似怨湘君。况复离群夜，高斋月下闻。
闻筝
作者：欧大任
朝代：明

秦声何处奏，花落玉尊前。无限佳人思，春风十二弦。
闻舍弟衡仲已至金陵
作者：欧大任
朝代：明

新林闻驻大江桡，犹隔真州一日潮。三载辞家千里客，卧听更鼓过残宵。
闻苏黄门饮黎氏山楼佳句见及和答一首
作者：欧大任
朝代：明

衣冠洛下几追随，一出风尘怅别离。北海清尊多好客，南楼明月负佳期。归与不为鲈鱼脍，隐矣谁招桂树词。献纳近臣劳记忆，腐儒真愧故人知。
闻荐答陆生
作者：欧大任
朝代：明

伊昔公车门，上宰回光盻。芳条待凤栖，尺水假鹏变。自惟肮脏姿，岂当厕时彦。衣褐出都亭，矫迹文学掾。江东谈空言，云蒸集巾弁。裹足不敢趋，拙守亦已狷。异同倖免斥，贞孤愿终贱。以此俟知己，泣玉诚羞衒。圣朝重师儒，优渥示慈眷。云披在一朝，河清幸兹见。何当开府书，忽奏承明殿。英哲顾良深，微薄非敢援。纳禄且有期，始辱甘泉荐。感恩草莽多，望阙犬马恋。君同尚子怀，已察长卿倦。嗒焉谢芬华，知我方胜战。
闻讨倭兵回
作者：欧大任
朝代：明

阵云初散雪霏霏，万里铙歌奏凯归。徐市东来夷戍垒，庾关南下卷戎衣。瓜期不待征人喜，刍秣空馀战马肥。为报单于须款塞，倭奴今日已来威。
闻谭侍御子诚述衡岳之胜辄欲游瞩
作者：欧大任
朝代：明

玉衡开胜域，金策寄灵踪。邓郁何年隐，刘虬几日逢。霞光飘紫盖，霁色上芙蓉。听得升真诀，松梯九万重。
闻边报
作者：欧大任
朝代：明

大漠秋深万马驰，小王轻徱逐胡儿。燕歌翻作从军乐，羌笛愁闻出塞悲。乌垒风传青海箭，雁门霜拂黑山旗。周疆汉戍千年事，谁建旄头捣裔夷。
闻边报
作者：欧大任
朝代：明

折冲倭虏庙谟成，几挽犹劳万里行。东抚高丽朝遣使，西临大夏塞屯兵。鱼龙海上辽阳戍，花马池边骠骑营。绝幕伏波俱此日，汉家枢筦在秦京。
闻边报贡虏有变
作者：欧大任
朝代：明

河西烽急羽书驰，岂谓昆弥负圣慈。马市久窥秦障塞，雁关新拥汉旌旗。铜符遣将还今日，金印封王讵异时。万里护羌先绝幕，胡儿应自哭燕支。
闻邵长孺讣
作者：欧大任
朝代：明

别来吾自忆侯芭，岂意华年日易斜。马策只闻从槜李，牛衣宁及理秦瓜。云霄岁远青门路，风雨秋残白岳花。独有千年遗札在，莫传奇字似杨家。
闻陈兵宪道襄已至永平将过三团诸路并寄忠甫
作者：欧大任
朝代：明

乘障宁辞远，知君节制雄。卢龙岩镇北，碣石海门东。斧钺行燕塞，风云护汉宫。独怜王粲去，词客学从戎。
闻陈季谦将至
作者：欧大任
朝代：明

独有幽怀对薜萝，故人消息尚蹉跎。已催开径延三益，为想回桡咏九歌。南浦烟波那可问，北风舟楫近如何。兼程早赴柴门约，篱下黄华晚渐多。
闻顾玄纬锡山待沐园产绿芝遥寄此咏
作者：欧大任
朝代：明

午桥依锡穴，甲第近铜池。赐沐朝难许，椷縢圃未窥。九华云下出，三秀石中披。莫学商山老，放歌行采芝。
闻黎惟敬南归
作者：欧大任
朝代：明

故人犹未达，倦翼又南飞。上国丹霄远，明时白社归。风波劳役久，辞赋与时违。弛担惟书卷，还家尚布衣。饭牛中夜叹，歌凤此时非。桑柘孤村暗，渔樵一径微。病躯亲药裹，高枕对荆扉。月出期僧惯，庭閒过客稀。蓝田堪屏迹，汉圃且忘机。予亦无媒者，行歌共采薇。
闻黎职方惟敬已趋金陵予自黄梅渡江过浔阳不得相见
作者：欧大任
朝代：明

献岁东风彩鹢催，浔阳难待故人回。独驱涛色三湖过，不见梅花五岭来。持橐旧随鳷鹊观，挥毫今忆凤凰台。樱桃未熟还江北，莫负金陵几百杯。
闽中程慧父书问再枉并有西粤见寄之作辄报此章
作者：欧大任
朝代：明

湘皋风雪信来难，两度椷书岁欲残。大令白纨曾在卷，中郎黄绢几回看。鹿门汉上家虽远，马牧汧山老自安。千里未能酬缟带，朔鸿犹滞粤江干。
阁夕
作者：欧大任
朝代：明

踵息吾何有，蒿庐似陆沉。双溪流水定，一榻白云深。法缚宁言法，心空不住心。东窗仍晓日，容易散层阴。
阁夜
作者：欧大任
朝代：明

缥缈飞楼夜色澄，惺惺犹在白云层。自知木雁同庄叟，不为莼鲈学季鹰。隐几风前江客笛，卷帘天畔海渔灯。重溟已息图南翼，九万扶摇尚未能。
阁雨
作者：欧大任
朝代：明

楚雨白丝飘，亲朋书札遥。孤城荒几杖，万里狎渔樵。檐湿沾悬幔，溪喧没断桥。文章沉陆久，不必恨南朝。
阊门舟中逢李本宁
作者：欧大任
朝代：明

姓字当时满帝都，楚材曾得似君无。多闻已自过胥季，脩嫭宁能让左徒。游傍西陵窥越绝，行随东武听吴趍。玉堂旧是摛文客，谁许扁舟泛五湖。
阊门行
作者：欧大任
朝代：明

朝望吴都城，夕入吴都郭。目送三江流，心怀五湖乐。吴都郭外阊门西，阊门女儿娇欲啼。锦屏朱户唱桃叶，青丝玉壶唤客提。皋桥泰娘年十七，起舞持杯向人泣。揽环掩袂不胜情，自说吴都异前日。忆昔吴王都此邦，馆娃宫中兰麝香。三千珠翠空成队，十二金钗谩作行。梧桐园中梧叶秋，西风飒飒吴王愁。黄金白璧竟何在，昨日红颜今白头。可怜不特繁华事，富贵看成草头露。故国山河今已非，姑苏台前鹿麋路。劝君对酒莫言归，华堂一曲白纻衣。千年往事如流水，且向尊前醉落晖。
阙下逢王鸿胪彦贻自闽中使还
作者：欧大任
朝代：明

都亭奏记未能归，双阙相逢正曙辉。沧海星随词客骑，武夷霞落使臣衣。清班赞谒趋鸾掖，白首谈经入虎闱。通籍同时君最旧，少年今已愧王微。
阙下遇徐子与入觐因怀王敬美
作者：欧大任
朝代：明

十年踪迹各离居，岂谓长安揽子袪。去住双辀浑未定，飘零孤剑更何如。幔亭朝入风云气，湓浦春归鸿雁书。漫道重逢贪握手，那能相忆不踌躇。
阙下遇沈纯甫召入为比部郎
作者：欧大任
朝代：明

别君携手上河梁，紫陌何期遇骕骦。共议南方勾漏令，朅来西省尚书郎。青云世态看蓬鬓，浊酒交情忆草堂。惟羡王褒才最异，赋成须早献明光。
阙里观先师所植桧
作者：欧大任
朝代：明

尚见参天起，今思翠黛长。岁华周日月，春色鲁宫墙。柏岂存新甫，桐虚表峄阳。独馀嘉树在，海岱接扶桑。
阙里谒孔庙
作者：欧大任
朝代：明

尼泗千年启閟宫，坛前冠佩讲时同。凤衰歌后人何在，麟出书成道已穷。鲁壁藏经残简积，汉祠祝史太牢崇。东来邹峄观乡射，犹听金丝到庙中。
阜城过献县次公瑕壁上韵因怀公瑕
作者：欧大任
朝代：明

瀛渤苍茫星汉微，征鸿西傍蓟云飞。五湖真觉难抛得，未到长安已忆归。
防通州
作者：欧大任
朝代：明

护仓粮，高筑墙，兵马急趋潞水傍。东南刍粟积如山，百万军储指顾间。庙堂胜算在兵食，一夕通州几报还。忽忆先朝于尚书，计焚积聚将何如。不见汉家飞挽速，宁如西据敖仓粟。粮饷足，社稷福，万年周历今可卜。
阳翠岭
作者：欧大任
朝代：明

丛霄积翠筑金墉，仙仗曾过第一峰。海日夜摇三殿玉，园霜秋落七陵钟。石当御路皆成鹿，松起中天半是龙。圣主合符临万国，侍臣谁更颂东封。
阴廉宪见过
作者：欧大任
朝代：明

滕王阁倚楚天长，秋宪相寻上短航。十载门徒文蜀郡，一时宾客杜当阳。匡床长啸鄱湖月，绣斧先飞粤海霜。归赴内台应独坐，建章春色望鹓行。
阿兰行答李于美
作者：欧大任
朝代：明
体裁：古风

黄公垆下郁金香，胡姬楼前紫游缰。先生闭户无所往，独卧阿兰之草堂。不求美酒三千斛，不用金钗十二行。官为博士秩九等，月请司农钱一囊。帐前拥花以当妓，涧底斧冰而作粮。弹非燕赵佳人瑟，博岂凉州刺史章。不能学李供奉，舒州杓，力士铛。长干小妇颜似玉，若邪女儿足如霜。画眉转觉京兆贵，叠曲更筑糟丘旁。先生归隐仙女窗，先生归酌仙树浆。下窥夫子左挟婵娟右清醥，陆沉金马尚书郎。
阿兰行答李于美
作者：欧大任
朝代：明

黄公垆下郁金香，胡姬楼前紫游缰。先生闭户无所往，独卧阿兰之草堂。不求美酒三千斛，不用金钗十二行。官为博士秩九等，月请司农钱一囊。帐前拥花以当妓，涧底斧冰而作粮。弹非燕赵佳人瑟，博岂凉州刺史章。不能学李供奉，舒州杓，力士铛。长干小妇颜似玉，若邪女儿足如霜。画眉转觉京兆贵，叠麴更筑糟丘旁。先生归隐仙女窗，先生归酌仙树浆。下窥夫子左挟婵娟右清醥，陆沉金马尚书郎。
阿耨塔
作者：欧大任
朝代：明

劫火销沉白马鸣，山中曾有化人城。龙听佛法千轮相，鸟下僧斋一磬声。入定锡飞泉已迸，安禅心静月长明。阎浮世界须甘露，谁洒清泠惠众生。
陂下行
作者：欧大任
朝代：明

陂下君捎野凫至，一双为我尝新馈。猎后君笼山兔来，羸小何妨且养哉。西庄釜粟东河面，二尺湖鱼供我膳。竖子肩遗竹下厨，先生腹饱斋中宴。诸孙索饭乃公欢，目摄椷题就榻看。隔城可惜不相见，送腊他乡岁又残。是日雪花满嵩洛，草书君在临池阁。千鹅已自恼比邻，那得犹辞瘦如鹤。君不见对酒爱鹅杜陵翁，右臂偏枯左耳聋。即令齿落能大嚼，岂为口腹贱与穷。又不见书罢笼鹅王逸少，割味分甘乐渔钓。山下悬情白一群，谢家光禄闻应笑。大刘大刘，君今肯让李洮州，我衰尚可参军谋。悬瓠城边击鹅鹜，军声夜起大淮秋。
陆使君道函入计还宝庆
作者：欧大任
朝代：明

使者朝宗出帝阍，赐金南去奉明恩。飞花扑面驱邮传，落日离心寄酒尊。风曳珠旗云梦泽，马嘶春草邵陵原。上林奏赋嗟留滞，待尔鸿书到蓟门。
陆元德久客宜兴顷以篇什见寄岁晚怀之
作者：欧大任
朝代：明

尔昨荆溪去，栖迟已数年。自称三洞长，不问五湖船。寄橘深秋后，含椒献岁前。两乡俱作客，搔首向江天。
陆华父过光州同赏郑园芍药
作者：欧大任
朝代：明

君自广陵来，名花向此开。莺疑歌洛苑，凤似下秦台。绛雪飞觞兴，青云染翰才。春湖殊解意，留客未能回。
陆华父金元宾邀饮灵济宫赵道士馆
作者：欧大任
朝代：明

同作华阳客，过从惬素情。市朝多大隐，喧寂共浮生。坛石流云湿，山钟过雪清。问君携手约，金液几时成。
陆华甫度岭见访
作者：欧大任
朝代：明

万里轻装上海槎，白头交只在烟霞。天涯鲍靓能留客，江左虞翻此是家。杖底沧波惟玉舄，酒边春色尽梅花。飞龙羽翼相从远，知尔南来不为砂。
陆山人元德见过同黎秘书惟敬梁舍人思伯小酌得山字
作者：欧大任
朝代：明

桐帽烟霞客，相逢朝市间。谁言碣石馆，不似洞庭山。调岂浮沉异，心能去住閒。因君招隐曲，桂树几回攀。
陆无从崔子玉梅季豹见过
作者：欧大任
朝代：明

幽期曾不远，策蹇傍溪行。岂亦陈留郡，能寻阮步兵。鸣琴怡逸兴，浊酒寄浮生。落落南朝客，焉知世上情。
陈使君敬甫张进士于皋过斋中对菊
作者：欧大任
朝代：明

僻居冠盖肯同游，花似柴桑烂熳秋。久客岂知逢使者，故人犹自得江州。天青杖底嵩云落，霜白尊前汝水流。南望峭帆归欲去，宦情何处不沧洲。
陈侍御道襄宅离夜遇雪得心字
作者：欧大任
朝代：明

去住还同醉，燕歌泪不禁。怀乡游子赋，恋阙近臣心。雪暗惊啼雁，天遥急乱砧。凭君持使节，传语到家林。
陈公载邀游浮丘山心远亭
作者：欧大任
朝代：明

洗耳松风渐可听，忽看十里出郊坰。青山开户朱明馆，绿发悬车白傅亭。调鹤便思游碧落，观鱼真欲钓沧溟。与君早约归中阁，四百峰头尽勒铭。
陈士鹄入都先枉诗寄用韵奉答
作者：欧大任
朝代：明

十载相逢已老夫，鹴裘犹问酒家胡。客来禁苑青云起，秋入关门紫气孤。海上何年成大药，天涯归思满平芜。君看倦似游梁后，只道长杨在汉都。
陈大参道襄七十一初度
作者：欧大任
朝代：明

朱衣白简侍彤庭，名姓三朝在御屏。方伯部中尊赐履，曲台门下老传经。筵开五月菖蒲碧，海涌三山菡萏青。八十汾阳公尚少，寿星光傍太微星。
陈太守于乔草堂一石曰瑶池玉女为咏六韵
作者：欧大任
朝代：明

星精何处西来白，一片瑶光列户庭。修竹暮烟怜窈窕，落梅江雪惜娉婷。九秋不学嫦娥怨，二水空歌帝女灵。脉脉此时环自响，寥寥明月瑟堪听。洗头盆照芙蓉色，戴胜冠摇綵凤形。奏得琅璈还几曲，绕池飞下鸟双青。
陈子野邀笛阁
作者：欧大任
朝代：明

何年佳士泊秦淮，曾为徽之弄笛来。归客洞庭山亦送，罢官江左阁重开。远游艇子能依槛，乍落梅花尚满台。积雪泠泠还有约，天涯帆影自西回。
陈徐诸生邀余同徐王二僚长饮法海寺遂登迷楼
作者：欧大任
朝代：明

天空风急雁飞回，留滞经春恋酒杯。偶约同官行并辔，更携诸子醉登台。汴堤烟柳丝丝出，淮水云帆片片开。凤舸龙舟俱莫问，且看持楫渡江来。
陈忠甫携酒同梁孔适夜过
作者：欧大任
朝代：明

三年书剑尔燕台，万里风尘我亦来。作客敝裘曾自补，傍人长铗竟谁哀。斗醪差慰穷途色，囊粟堪羞国士才。何限青云骄白眼，酣歌星汉一徘徊。
陈推府九十过余山馆始获瞻承赋此上寿
作者：欧大任
朝代：明

剑津解组赋思玄，八桂成林近海边。洛邑客逢开社日，济南人拜受经年。关前紫气占曾过，阁上青藜照不眠。太史为君将纪异，寿星高照五云天。
陈明佐锦涵春色图歌
作者：欧大任
朝代：明

岷山西来江万里，锦官城高珥江水。晓日临湍竹箭流，东风吹浪桃花起。秦牛汉石两崔嵬，青羊宫倚金银台。丞相古祠未寂寞，浣溪草堂岿然哉。浴凫飞鹭迎津筏，贾人渔子歌行艓。树深木栈过绳桥，江霞九锁云千叠。使君何年建节游，虎头寸管写沧洲。石室尚留文蜀郡，峨眉不访周益州。登君堂，为君赋。解衣盘礴开绢素，碧油幢记西川路。至今春色锦江来，四壁溟濛起烟雾。
陈明府德基邀游江石台迟汪禹乂邵长孺未至得高字
作者：欧大任
朝代：明

天台百尺驻干旄，一曲偏惊白雪高。树拥归云封断石，涡盘急峡激飞涛。陂因仆射铭今勒，湖比郎官兴更豪。千载风流酾酒日，可令鞭弭少吾曹。
陈梦庚入都见过小饮
作者：欧大任
朝代：明

薄宦八千里，穷交四十年。酒垆曾不邈，砚席夙相怜。关气君能紫，山经我未玄。何妨馀二子，寂寞老青毡。
陈潜甫于风雪中见访闻将寻张苏二逸人怅然怀之
作者：欧大任
朝代：明

冷落人踪少，柴荆岁欲残。谁曾怜范叔，尔亦问袁安。山雪孤窗暗，溪云一棹寒。未能从二子，江浦羡渔竿。
陈玉叔雪坡草堂
作者：欧大任
朝代：明

楚客才名桂后冠，西堂字字是琅玕。园多积雪歌仍起，台似阳春和更难。竹树江沱移艇入，梅花云杜引觞看。中原何限苍生望，留得东山待谢安。
陈膳部子寿朱计部子得携酒见过得留字
作者：欧大任
朝代：明

茅斋竟日少淹留，好事偏能载酒游。杞梓荆南逢此客，琳琅湘北似清秋。谈深云起三千牍，歌后凉生十二楼。便作禽鱼濠濮想，吏情何处是沧洲。
陈贰府及乡旧司理吾郡自浔州还晋江过五羊送别
作者：欧大任
朝代：明

载得西来石似冰，送君吾亦出支藤。法曹郡比都官署，蛮部人歌太守丞。竹马纵难期郭伋，莼鲈何事老张鹰。泉南知有求羊待，九日山头第几层。
除前一夕吴叔嘉黄白仲夏绳卿过集得杯字
作者：欧大任
朝代：明

逼除风雨岁偏催，寂寞蓬门为尔开。梅萼似将春蚤到，椒花能与颂俱来。江干日月冥鸿羽，海内宾朋浊酒杯。岂是咸阳犹客舍，夜阑灯烛一徘徊。
除前一夕用韵酬秦陈朱三同僚枉集时秦有出守之命秦以恤刑使者行朱转左寺与余同署
作者：欧大任
朝代：明

长安节序总堪怜，去住相看况别筵。观出蜚廉朝紫阁，馆开碣石傍青天。茅柴半落屠苏后，苜蓿羞供粉荔前。莫向路岐频击筑，酒人谁似和歌年。
除前一日方太常邀集朝天宫孟道士馆
作者：欧大任
朝代：明

明庭典祀在甘泉，鸾鹤相随半欲仙。玉历嘉平秦地腊，金门方朔汉家年。尊前忽下阴山雪，槛外长飞碣石烟。寓直二毛空自笑，将因恬旷学思玄。
除前二日同陈山人尔瞻集方银台允治斋中得儒字
作者：欧大任
朝代：明

逢君苍玉佩，封奏汉庭趋。台斗荣新秩，江湖剩老儒。春声官署鹤，雪色禁城乌。有客金钱会，何劳问酒垆。
除夕卧病酬施虞部见召不赴因订早春之约兼呈曾郎中吴韩二员外
作者：欧大任
朝代：明

东省屠苏念故人，席门虚枉使车频。愁深白发三年客，梦破青山一病身。玉醴想添新岁色，金钱将醉曲江春。申公已侧当时目，犹得交欢侍从臣。
除夕同华父祁门客舍
作者：欧大任
朝代：明

椒花曾共岭南看，岂料新丰此夕寒。独以衣裘淹逆旅，却怜儿女忆长安。酒沽白堕扶残醉，饭煮雕胡谢一餐。爆竹家家欢不寐，万山风雪照银鞍。
除夕同陆华甫守岁
作者：欧大任
朝代：明

苏门曾此夕，同是未归人。去国垂南翥，登楼望北辰。椒花吴苑客，梅萼粤江春。笑把屠苏酒，灯前醉莫嗔。
除夕同陈员外周宪使饮王大参馆中
作者：欧大任
朝代：明

尊醪送腊夜偏寒，柏叶椒花何处看。阙下衣冠三署客，天涯灯火五辛盘。凤凰城暗星犹动，鳷鹊楼高雪未残。想得同时受恩渥，愿从执戟奉宸欢。
除夕和顾司勋
作者：欧大任
朝代：明

天涯惊节序，鹤发日偏长。寓直金陵岁，思归粉署郎。辛盘欢旧俗，浊酒醉他乡。鼓吹江南曲，春来满建章。
除夕寓九江官舍
作者：欧大任
朝代：明

饯岁浔阳馆，羁愁强笑欢。烛销深夜酒，菜簇异乡盘。泪每思亲堕，书频寄弟看。家人计程远，应已梦长安。
除夕怀二弟次江西所寄韵
作者：欧大任
朝代：明

柏酒遥思汝，椒盘独对予。三冬鱼素远，千里雁行疏。功业逢宾戏，江湖著子虚。所欢家庆集，持报豫章书。
除夕立春朝回纪事时辽东大捷
作者：欧大任
朝代：明

鸣佩从容出禁闱，六花犹满侍臣衣。腊前彩胜沾春色，云里青旂照曙辉。太史秦中迎气入，将军辽左捷书飞。甄家博士空相笑，为恋清时尚未归。
除夕行徐左使逊伯高宪使汝谦同饮作
作者：欧大任
朝代：明

燕都除夕一事无，何异咸阳客舍孤。咫尺步屧肯相过，幸有徐高二大夫。相知何用早，视我如故吾。他乡共几席，隔舍闻歌呼。我喜扶携念羁旅，童子稍稍陈盘盂。宿春黄梁酿腊酒，旋撷白菜炊寒餔。割鲜适有塞下兔，市鲊颇得江南鲈。坐深浮白纵谈笑，忘却久客思江湖。徐以天官部郎贵，总藩三晋多计谟。高也礼曹冠东省，传经百粤为名儒。青春开府外台日，看尔材俊皆时须。清朝下位颜驷老，我独自负高阳徒。二大夫，今夕何夕留欢娱。功名努力在万里，他年傥忆沧洲鲈。
除夕过任山甫不遇
作者：欧大任
朝代：明

任昉诗谁似，风流大郡僚。贡金同九牧，鸣佩已三朝。岁暮家炊桂，天涯客颂椒。寻君不可见，羸马玉河桥。
除夕黄公补邵长孺黄公绍梁宗文苏懋德潘子朋程无过潘季选程虞仲集予斋中因怀舍弟经季未至二首
作者：欧大任
朝代：明

荒斋亲友合，谁道是京华。岁积乡心远，天寒暮景斜。辛盘将进酒，蜡炬半成花。独望征人骑，长途送落霞。风飞貂帽沙，疲马早休衙。邻曲诸生舍，墙东倦客家。邀人觞柏叶，忆弟颂椒花。此际无辞醉，趋朝待曙鸦。
除夕黄公补邵长孺黄公绍梁宗文苏懋德潘子朋程无过潘季选程虞仲集予斋中因怀舍弟经季未至二首·其一
作者：欧大任
朝代：明

荒斋亲友合，谁道是京华。岁积乡心远，天寒暮景斜。辛盘将进酒，蜡炬半成花。独望征人骑，长途送落霞。
除夕黄公补邵长孺黄公绍梁宗文苏懋德潘子朋程无过潘季选程虞仲集予斋中因怀舍弟经季未至二首·其二
作者：欧大任
朝代：明

风飞貂帽沙，疲马早休衙。邻曲诸生舍，墙东倦客家。邀人觞柏叶，忆弟颂椒花。此际无辞醉，趋朝待曙鸦。
陪督学莆田林公游峡山寺
作者：欧大任
朝代：明

鹫岭开雕宇，龙宫隐绛霞。地传中宿峡，林侣上清家。梵语元通汉，炎荒尽入华。瑶岑迎户矗，金涧绕岩斜。寺古山偏胜，溪回路转遐。鱼童搴藻带，鹿女献菩花。风辔翔霄鹤，云乘上汉槎。香烟团座盖，宝雾锁窗纱。日暖多游骑，时清罢建牙。青鸳瞻万栱，白马演三车。蒲塞浆为露，桑门饭有麻。瀑珠凝瑞草，涧玉浥仙葩。径狭飞旌旆，坰长叠鼓笳。慈航归未定，觉海思无涯。衣钵从师授，何劳问释迦。
陪祀昭陵
作者：欧大任
朝代：明

葱青佳气百盘间，先帝神游杳莫攀。金甲风云飞铁骑，翠旗星斗乱青山。祠官秋傍螭头泣，谒者宵催豹尾班。沾洒年年趋走地，孤臣何处望龙颜。
陪陆华父诸君集舍弟经季海霞阁池上
作者：欧大任
朝代：明

白社能频访，乌衣亦可游。花含三径色，木落一庭秋。海鹤寒相傍，山池澹不流。持觞遥问月，犹自恋沧洲。
陵事毕游太初谢汉甫往游西山余畏风先还因怀二子
作者：欧大任
朝代：明

灵旗萧飒望珠衣，寝殿高寒锁玉扉。茅蕝九筵鐏俎彻，松门千炬佩环归。急飙晓骑期难就，芳草春山愿已违。想得骖驔连辔远，双凫应向五云飞。
陵祀毕夜还昌平馆
作者：欧大任
朝代：明

清霜一叶下，陵木忽苍然。玉漏秋偏急，银灯夜不迁。卷芦军幕外，促织客床前。回首思园邑，天山片月悬。
陶文僖公挽词二首
作者：欧大任
朝代：明

国礼尊师傅，皇恩重范型。尚书麻作诰，学士幄存经。器给东园秘，阡题上相铭。当时楹奠后，遗迹在丹青。世表寻阳系，明公自庆源。周家八士盛，汉日五更尊。封禅曾收草，精禋尚赐膰。千秋麟凤宅，谁得似云门。
陶文僖公挽词二首·其一
作者：欧大任
朝代：明

国礼尊师傅，皇恩重范型。尚书麻作诰，学士幄存经。器给东园秘，阡题上相铭。当时楹奠后，遗迹在丹青。
陶文僖公挽词二首·其二
作者：欧大任
朝代：明

世表寻阳系，明公自庆源。周家八士盛，汉日五更尊。封禅曾收草，精禋尚赐膰。千秋麟凤宅，谁得似云门。
随牒光州留别广陵诸公
作者：欧大任
朝代：明

吏隐淮南爱薜萝，居閒宾客日相过。云蒸讲论淹中久，星聚衣冠许下多。病后尊犹倾北海，别来人或忆西河。不须握管推能赋，五十功名鬓易皤。
集方允治宅怀陈敬甫
作者：欧大任
朝代：明

一时称国宝，剑本出东吴。世事中山箧，才名小郡符。遭逢吾独老，禁省尔方趋。渐远罗浮客，他年寄忆无。
雨不绝
作者：欧大任
朝代：明

湿幔滴何已，欹床漏不禁。涨添淮水□，□□□山深。疲敝须时策，诛求岂帝心。□□□□□，藿食夜沾襟。
雨中同元白过惟敬借树轩
作者：欧大任
朝代：明

意惬过逢数，更阑笑语长。乱蛩灯下静，深竹雨中凉。客坐开山笥，乡心寄酒觞。子云方寂寞，谁道校书郎。
雨中李惟寅宋忠甫邀集冯虚阁同吴公择方子及诸君得游字
作者：欧大任
朝代：明

沾湿银鞍去，行从小队游。苑花迷塔寺，江霭薄城楼。馆似雷居士，园称沈隐侯。开尊仍此地，百代更风流。千雉鸡山侧，丹梯到上头。石能萦细蔓，阁自俯长楸。净土高僧社，清时大雅游。雨深春草绿，犹自足淹留。
雨中李惟寅宋忠甫邀集冯虚阁同吴公择方子及诸君得游字·其一
作者：欧大任
朝代：明

沾湿银鞍去，行从小队游。苑花迷塔寺，江霭薄城楼。馆似雷居士，园称沈隐侯。开尊仍此地，百代更风流。
雨中李惟寅宋忠甫邀集冯虚阁同吴公择方子及诸君得游字·其二
作者：欧大任
朝代：明

千雉鸡山侧，丹梯到上头。石能萦细蔓，阁自俯长楸。净土高僧社，清时大雅游。雨深春草绿，犹自足淹留。
雨中梁祠部黎司勋过饮得何字
作者：欧大任
朝代：明

候客东篱下，披衣湿已多。禁云栖玉树，街雨濯铜驼。炊桂愁仍破，餐英醉亦歌。不妨吾卜夜，佳兴更如何。
雨中汪仲淹邀游湖山亭同黎维敬袁文谷方于鲁赋得花字
作者：欧大任
朝代：明

尊酒西亭客，空濛见物华。葑田堤上寺，菌阁苑中花。射雉芜千里，啼莺雨万家。未须悲浩劫，坐阅几恒沙。
雨中渡河还光州
作者：欧大任
朝代：明

河边冲雨客行难，片片浮云傍马寒。西去问津头欲白，莫令年少路旁看。
雨中趋陆过瑞州
作者：欧大任
朝代：明

朔风驱马听晨鸡，路入筠州晚色迷。小洞雪封梅树外，飞霞寒挂竹林西。自怜残腊犹奔走，长忆他乡尚鼓鼙。问讯谢公歌舞处，万峰零雨一猿啼。
雨中过周园访沈山人与姜膳部对酒作
作者：欧大任
朝代：明

虎林词客宿称豪，下马何人问浊醪。醉里山连秦苑树，赋成风起曲江涛。雨深绿草胡尘断，云散金茎汉阙高。岂有雄文今待诏，桓谭犹道在春曹。
雨中过喷玉岩
作者：欧大任
朝代：明

溟濛山色敛残曛，瀑布双垂远渐闻。珠箔不收千日雨，银河犹泻半空云。归鸦向树疑将去，坠石冲流响乍分。谁共香炉峰下坐，濯缨于此息尘氛。
雨中送王仪部敬美并寄李太史子田
作者：欧大任
朝代：明

榜枻看君泛小舲，宁容奏记出都亭。世有后苍今典礼，人思刘向去传经。广陵雨后涛俱白，建业春残草尚青。太史何因留滞久，新莺还共省中听。
雨中酬吴虎臣招饮普惠院
作者：欧大任
朝代：明

持经寄宿似灵台，祇树林中一径开。白醴醲■缘客设，银鞍沾湿为君催。他乡留寓秦川远，羁宦风尘洛下来。飘薄况逢秋雨里，不妨沉醉夜深回。
雨中陪陈光州泛舟玄湖饯王侍御赴钧州二首
作者：欧大任
朝代：明

移舟忽相送，祖席使君滩。淮上双熊轼，钧台一豸冠。朱樱春色尽，白雨夕波寒。行矣毋劳忆，晴虹我自看。握手风烟里，何当别路长。衣冠如泛洛，车骑独游梁。堤覆惊春草，亭留过雨棠。他时汳南使，书札问行藏。
雨中陪陈光州泛舟玄湖饯王侍御赴钧州二首·其一
作者：欧大任
朝代：明

移舟忽相送，祖席使君滩。淮上双熊轼，钧台一豸冠。朱樱春色尽，白雨夕波寒。行矣毋劳忆，晴虹我自看。
雨中陪陈光州泛舟玄湖饯王侍御赴钧州二首·其二
作者：欧大任
朝代：明

握手风烟里，何当别路长。衣冠如泛洛，车骑独游梁。堤覆惊春草，亭留过雨棠。他时汳南使，书札问行藏。
雨中集玉河堤之光远堂得披字
作者：欧大任
朝代：明

冲泥吾不怯，观雨得佳期。入树莺全湿，沾林锦半披。病同漳水客，饮似曲江时。刷羽年垂老，栖迟感鬓丝。
雨后同姚元白杨惟五游城南诸寺四首
作者：欧大任
朝代：明

万叠青山绕帝城，城南竹杖喜春晴。游人多问华林苑，谁解长干寺里行。石子冈前霞满天，千枝杏花更可怜。江南觅得同游侣，不是诗禅即酒禅。木末亭西背郭斜，宝林庵是律僧家。春阴几日不出户，犹得闲行听暮鸦。何许园林红蕊新，白门烟柳不胜春。旧游禅客今谁在，惟有山莺似故人。
雨后同姚元白杨惟五游城南诸寺四首·其一
作者：欧大任
朝代：明

万叠青山绕帝城，城南竹杖喜春晴。游人多问华林苑，谁解长干寺里行。
雨后同姚元白杨惟五游城南诸寺四首·其三
作者：欧大任
朝代：明

木末亭西背郭斜，宝林庵是律僧家。春阴几日不出户，犹得闲行听暮鸦。
雨后同姚元白杨惟五游城南诸寺四首·其二
作者：欧大任
朝代：明

石子冈前霞满天，千枝杏花更可怜。江南觅得同游侣，不是诗禅即酒禅。
雨后同姚元白杨惟五游城南诸寺四首·其四
作者：欧大任
朝代：明

何许园林红蕊新，白门烟柳不胜春。旧游禅客今谁在，惟有山莺似故人。
雨后过太医姚子阶赠歌
作者：欧大任
朝代：明

天新雨，道少人，长安市上不动尘。博士大夫洗沐出，往往医卜求隐沦。吴门姚君一棐几，药囊亦傍长安市。孝廉素如是名父，我交二世及其子。衣冠俨雅儒起家，梦持禾穗徵于此。姚君昔遇长桑君，倏忽不见非世群。饮以上池日视疾，齐赵周雒名蚤闻。禁方至今尚自秘，借交持论徒缤纷。君不见青牛先生察鸟情，上洛居士善风角。姚君藏真异二子，我识越人为扁鹊。
雨后饮苏子川宅望西山得花字
作者：欧大任
朝代：明

西山爽气满窗纱，丹凤城南日未斜。翠黛遥分燕柳色，青云平出岳莲花。閤开双瀑长临涧，鸟度诸峰半带霞。尊酒却疑人境外，谁知还醉近臣家。
雨后黄都水道登李司封于田邀同张太学幼于饮徐氏东园限门字
作者：欧大任
朝代：明

林竹过秋繁，雨声宵更喧。酒能携石井，车自问篱门。涧曲前朝寺，溪深太傅园。扳留劳秉烛，频得奉清言。
雨夜同薛文学晁秀才集吴侍御子沐宅
作者：欧大任
朝代：明

君家绿酒照玻璃，佳句还邀烛下题。宫漏稀闻官舍里，城云低度禁垣西。铜街踏雨寒嘶马，白简朝天曙听鸡。他夕金龟能笑解，二豪犹得醉相携。
雨夜寄郑二
作者：欧大任
朝代：明

流萤窗外过，疏雨夜深闻。重以离弦感，翻怜别袂分。书成藏海岳，剑在感风云。闻道侯芭去，何人问古文。
雨夜梁祠部持伯宅喜黎司勋伯华至
作者：欧大任
朝代：明

天边处处望乡台，久客相逢亦快哉。疏雨忽从京甸过，片云新自岱宗来。烹鱼河上频书札，下马灯前共酒杯。醉后不知沾湿去，密荷深竹一徘徊。
雨夜纪梦作二首
作者：欧大任
朝代：明

长安骑马候晨鸡，风雪催班更早啼。高枕十年容倦客，五更听雨海楼西。细雨楼头夜色寒，天涯一梦似邯郸。醒来不问黄粱熟，起向梅花万树看。
雨夜纪梦作二首·其一
作者：欧大任
朝代：明

长安骑马候晨鸡，风雪催班更早啼。高枕十年容倦客，五更听雨海楼西。
雨夜纪梦作二首·其二
作者：欧大任
朝代：明

细雨楼头夜色寒，天涯一梦似邯郸。醒来不问黄粱熟，起向梅花万树看。
雨夜郑驾部携酒同过黎司封宅时司封已擢广西参藩
作者：欧大任
朝代：明

佩刀解赠意踌躇，把袂燕歌泪满裾。客路风烟频汉诏，主恩天地有潘舆。蓟门夜色千家雨，桂海秋涛九月书。乡里衣冠吾独后，淩云空自老相如。
雨夜集吴虎臣宅得歌字
作者：欧大任
朝代：明

谢家宾从得羊何，夜雨萧萧我更过。直以酒尊留北海，岂缘经术老西河。青春作伴堪乘兴，白雪谁来敢和歌。陵劲一时诸子在，大鄣千丈郁嵯峨。
雨宿富春驿二首
作者：欧大任
朝代：明

老学羊裘缉芰衣，小臣再疏谢彤闱。富春夜雨孤蓬宿，岂为名山缓缓归。落雁飞来钓濑边，笮丝犹系下津船。归心急似桐江水，一夜疏灯听雨眠。
雨宿富春驿二首·其一
作者：欧大任
朝代：明

老学羊裘缉芰衣，小臣再疏谢彤闱。富春夜雨孤蓬宿，岂为名山缓缓归。
雨宿富春驿二首·其二
作者：欧大任
朝代：明

落雁飞来钓濑边，笮丝犹系下津船。归心急似桐江水，一夜疏灯听雨眠。
雪
作者：欧大任
朝代：明

朔雪凭陵旅雁哀，閟寒今见六花开。所思琼树移江苑，忽漫瑶华送粤台。梁客应推能赋入，郢人还更和歌来。此时藜杖临丹壑，岂少梅花水部才。
雪中同华甫发南浦酬用晦
作者：欧大任
朝代：明

六花飞满菟园中，枚叔挥毫自国工。江上挂帆千里去，兰台今借大王风。陆贾装轻共北归，扁舟冲雪雁同飞。谁知此地三人别，却向姑苏望少微。
雪中同华甫发南浦酬用晦·其一
作者：欧大任
朝代：明

六花飞满菟园中，枚叔挥毫自国工。江上挂帆千里去，兰台今借大王风。
雪中同华甫发南浦酬用晦·其二
作者：欧大任
朝代：明

陆贾装轻共北归，扁舟冲雪雁同飞。谁知此地三人别，却向姑苏望少微。
雪中同惟敬约卿集休承寓舍得君字
作者：欧大任
朝代：明

乘兴元非远，淩寒一访君。万山驱白凤，千里暗黄云。客计毡同冷，羁愁酒易醺。蓟梅还共赋，抗手即离群。
雪中同梁彦国过文寿承学舍
作者：欧大任
朝代：明

袖中怀刺倦尘沙，清晓寻君坐日斜。客食空斋惟苜蓿，宦情高阁有梅花。庭阴独下孤山鹤，禁雪遥栖万树鸦。经学汉儒推博士，何人江左更名家。
雪中同诸僚携酒过马伯懋宅
作者：欧大任
朝代：明

绛帐青毡事不平，郑虔何似马先生。广文新馆千门雪，羸得同官载酒行。
雪中同陆华甫泛舟章江忆曾与华甫自广陵冒雪渡扬子过白下
作者：欧大任
朝代：明

玉鳞波急布帆开，扬子扁舟访戴回。谁料岭梅今共折，章江冲雪十年来。
雪中同陆山人渡杨子江
作者：欧大任
朝代：明

招隐高歌念我曹，剡溪宁得似江皋。花飞银浦冲寒色，风起璚楼涌暮涛。咫尺蒋山千树没，参差瓜步片帆高。西来欲听阳春曲，醉里还同郢客操。
雪中吴虎臣过同赋
作者：欧大任
朝代：明

云树高斋万叠屏，故人来似涉殊庭。天连银阙三山白，水作瑶池一鸟青。授简岂能梁苑赋，披蓑惟忆楚江听。愧君坐上阳春曲，夜半持觞笑独醒。
雪中张平叔杨汝德汪子建茅平仲诸君见过得钟字
作者：欧大任
朝代：明

苜蓿饭不足，伊蒲馔稍供。持经吾尚病，问字客能从。斋后容呼酒，醒时一扣钟。出门双树下，雪色满西峰。
雪中惺上人过访
作者：欧大任
朝代：明

醒向大梦扣柴关，曾礼文殊代郡还。雪满蓟门同拥衲，清凉何似五台山。
雪中戴伯常见过
作者：欧大任
朝代：明

晓雪如花片片飘，鸣珂犹复问僧寮。人寻洛下无行径，客倦咸阳有敝貂。苑树风吹珠错落，禁城山拥玉岧峣。冲泥欲跨银鞍去，先访将军第五桥。
雪中斋居和黄君庆朱可大二寅长韵二首
作者：欧大任
朝代：明

葭灰将动一阳微，向夕斋心坐未归。银烛双燃开阁待，玉麟千片傍檐飞。梁园赋后歌能几，郢曲从来和者稀。最是仙郎工丽藻，同时三署有光辉。西曹斋事已三回，几得华堂对雪开。珠树鹤留青玉槛，瑶池花送紫霞杯。礼逢一代观周日，诗似诸臣入邺才。闻道君王书殿里，閟寒谁奏颂章来。
雪中斋居和黄君庆朱可大二寅长韵二首·其一
作者：欧大任
朝代：明

葭灰将动一阳微，向夕斋心坐未归。银烛双燃开阁待，玉麟千片傍檐飞。梁园赋后歌能几，郢曲从来和者稀。最是仙郎工丽藻，同时三署有光辉。
雪中斋居和黄君庆朱可大二寅长韵二首·其二
作者：欧大任
朝代：明

西曹斋事已三回，几得华堂对雪开。珠树鹤留青玉槛，瑶池花送紫霞杯。礼逢一代观周日，诗似诸臣入邺才。闻道君王书殿里，閟寒谁奏颂章来。
雪中早朝
作者：欧大任
朝代：明

夹陛朱衣炫晓霞，鹓行相顾杂霙斜。云深丹地浑成玉，日上彤楼尚散花。沾帕乍嘶天仗马，凝窗先起禁城鸦。閟寒莫奏烟霄曲，睿藻从来出内家。
雪中泛湖登孙秀才楼上
作者：欧大任
朝代：明

剡水何期有戴生，高沙飞雪过邗城。他年黄子湖边路，画我山阴道上行。
雪中看杏花
作者：欧大任
朝代：明

十年貂帽蓟门寒，醉折梅花带玉鞍。雪过石城犹是客，曲江春傍马头看。
雪中访朱灌甫
作者：欧大任
朝代：明

萧条匹马汳梁行，海内深驰十载情。敢藉交欢为重客，尚能都讲领诸生。歌风大国闻何晚，积雪平台赋未成。箧里书藏应早奏，河间雅乐在西京。
雪中访洪山人从周不遇
作者：欧大任
朝代：明

一径无车马，相寻且杖藜。戴因招隐忆，袁岂避人栖。仗虎炉空在，笼鹅帖懒题。蹇驴何处去，应过灞桥西。
雪中过大庾岭
作者：欧大任
朝代：明

横浦关门下，秦时塞上沙。高楼吹玉笛，片片是梅花。
雪中过赣同华父集叶太守郡斋
作者：欧大任
朝代：明

地主今逢旧豸冠，麟符千里借才难。席边章贡波声壮，郡里空同雪色寒。五夜题诗邀客赋，十年封事为君看。张灯不浅持觞兴，已听关城画角残。
雪中送别姚元白还金陵
作者：欧大任
朝代：明

寒城一以别，晓骑发卢沟。燕代千山过，关河大传游。鸡声惊叠鼓，雪片乱征裘。去听江南笛，应思倦客愁。
雪中送叶山人渡江归吴门
作者：欧大任
朝代：明

鹤氅雪华残，归舟笠泽寒。闭关不相送，贫病愧袁安。君寻杨子渡，正是嘉平月。我有一藤蓑，赠之钓江雪。
雪中送叶山人渡江归吴门·其一
作者：欧大任
朝代：明

鹤氅雪华残，归舟笠泽寒。闭关不相送，贫病愧袁安。
雪中送叶山人渡江归吴门·其二
作者：欧大任
朝代：明

君寻杨子渡，正是嘉平月。我有一藤蓑，赠之钓江雪。
雪中送吴拾之还金溪
作者：欧大任
朝代：明

客里惊分袂，词人正少年。游称吴季子，诗似谢临川。落雁帆樯侧，深江雨雪前。云林归有赋，早寄秣陵船。
雪中青溪馆梅花盛开夜观王山人良材所遗画梅障子赠以长句
作者：欧大任
朝代：明

金陵城中五日雪，千里琼瑶遍吴越。荒斋小阁耿疏灯，竹榻纸窗似明月。起看窗外青溪滨，玉艳珠霏朵朵新。两京曲尘十年宅，谁能移此罗浮春。延平山人王仲子，昨朝遇我长干市。铁干纵横冰茧丝，仙葩乱洒桑皮纸。窗前画障窗外花，一时并在省郎家。诗无水部当年句，兴落溪翁半夜槎。我将南问岭头驿，君亦东归剑津客。记得扬州官阁诗，写寄闽山玉华色。
雪中题林逋观梅图
作者：欧大任
朝代：明

徵君不出意何如，雪满孤山一草庐。诗在水边篱落处，岂堪西上茂陵书。
雪后发蔡州经鹅鸭池
作者：欧大任
朝代：明

乾坤百战地，晴雪拥雕鞍。谈笑秦人策，萧条楚客冠。长途游已倦，薄宦去犹难。请疾怜双鬓，衔恩愧一餐。淮西鞭弭急，岳下羽旄寒。落木天俱远，孤城水更蟠。军声鹅骛散，烽堠桔槔残。马上征夫泪，关山况北看。
雪后同华父泛湖望康郎山
作者：欧大任
朝代：明

西拥艅艎作胜游，宫亭湖上晚萧飕。帆吹匡阜诸峰雪，书隔湓江九派流。高浪楼盘蛟蜃气，大风军散鹳鹅秋。黄麾尚想高皇日，咫尺双龙傍斗牛。
雪后和答朱孔炎并寄方允治
作者：欧大任
朝代：明

何因授简上平台，朱邸参差夕照开。积雪流从桐柏下，白云飞度大梁来。校书刘向今方远，典礼孙通尚未回。千载汉家逢盛事，一时人待宛都才。
雪后泗州游塔寺行役东西颇有河山之感示同游诸子三首
作者：欧大任
朝代：明

荆涂云一色，淮泗波千里。山僧不出门，藤蒲对花水。薝卜林皆玉，旃檀室是香。供君鍮石罐，贮月在禅房。风尘弹指过，于世已浮沉。处处双林客，年年五岳心。
雪后泗州游塔寺行役东西颇有河山之感示同游诸子三首·其一
作者：欧大任
朝代：明

荆涂云一色，淮泗波千里。山僧不出门，藤蒲对花水。
雪后泗州游塔寺行役东西颇有河山之感示同游诸子三首·其三
作者：欧大任
朝代：明

风尘弹指过，于世已浮沉。处处双林客，年年五岳心。
雪后泗州游塔寺行役东西颇有河山之感示同游诸子三首·其二
作者：欧大任
朝代：明

薝卜林皆玉，旃檀室是香。供君鍮石罐，贮月在禅房。
雪后渡淦水至萧水寄潘少承
作者：欧大任
朝代：明

风前淦口叹飘零，雪后潇滩更杳冥。问驿尚知黄蘖馆，渡江还向渌波亭。异乡只见山云白，故国应多海树青。此际想君开阁望，计程时一展图经。
雪后王九德招饮
作者：欧大任
朝代：明

积雪满林皋，邀欢兴亦豪。燕歌能自和，郢曲向谁操。閒颇宜清俸，醒何论浊醪。袁安方闭户，莫遣笑吾曹。
雪后过王敬美赏梅花
作者：欧大任
朝代：明

闻道江梅发，西来据玉鞍。客曾官阁后，雪似石湖残。句里生春色，尊前倚暮寒。罗浮归未得，为尔几回看。
雪后顾叔潜自晋陵至得花字
作者：欧大任
朝代：明

把袂三年别，怜予鬓欲华。尊前池似玉，帘捲雪成花。诗句江南月，衣装海上霞。相逢羞拙宦，久巳惯无家。
雪夜古比部携酒雷比部同过
作者：欧大任
朝代：明

蓟门积雪九衢光，犹得相随酒榼狂。紫禁地分文学掾，白云天远尚书郎。骊驹不用催官骑，鸾鹤偏能恋帝乡。此夜王猷好乘兴，他年无忆剡溪长。
雪夜同惟敬饯别彦国还卢龙得高字
作者：欧大任
朝代：明

浊酒寒宵共尔曹，明朝东去客途劳。山窥上谷孤城月，关倚玄菟万里涛。黄竹当歌燕雪积，白云随骑朔风高。期君早献甘泉赋，金马词臣待彩毫。
雪夜同方明府集天宁寺阁
作者：欧大任
朝代：明

禅堂邀客酒如霞，列炬光中散夕鸦。云涌珠宫千劫火，天开银阙万人家。卷帘淮海皆成玉，吹笛江城半落花。闻道碛西胡骑过，此时边将出龙沙。
雪夜同梁仲登泛舟赤花海过水栅十里乃还二首
作者：欧大任
朝代：明

进帆赤石海，似入武陵溪。雪浪飞花过，汀洲宿鹭迷。断猿霜碛外，哀角烧林西。欲访情人去，何时到会稽。摇艇冲溪雪，苍茫路不分。冒寒琴独抱，遵渚雁为群。月下闻河激，烟中遇鄂君。新林今夕望，小谢最能文。
雪夜同梁仲登泛舟赤花海过水栅十里乃还二首·其一
作者：欧大任
朝代：明

进帆赤石海，似入武陵溪。雪浪飞花过，汀洲宿鹭迷。断猿霜碛外，哀角烧林西。欲访情人去，何时到会稽。
雪夜同梁仲登泛舟赤花海过水栅十里乃还二首·其二
作者：欧大任
朝代：明

摇艇冲溪雪，苍茫路不分。冒寒琴独抱，遵渚雁为群。月下闻河激，烟中遇鄂君。新林今夕望，小谢最能文。
雪夜同胡伯贤宿东林寺
作者：欧大任
朝代：明

山僧留客解征鞍，虎笑溪桥鹤绕坛。两寺疏钟云壑暝，万峰积雪石门寒。夜深窗竹惊频折，腊尽溪梅落未残。却望屏风飞瀑下，何时还共醉中看。
雪夜同陆山人过张司理时张已补外陆将还山
作者：欧大任
朝代：明

寒色千门日易低，为君一过玉河堤。月移赵瑟佳人起，雪照吴钩侠客携。官阁梅花孤梦后，钓船春草五湖西。天涯尺素题何处，好忆燕台疋马嘶。
雪夜怀张幼于
作者：欧大任
朝代：明

兹夜一何长，劲飙起平楚。别君征虏亭，望君新林浦。同云被钟陵，密雪涂江浒。兰卮不共持，瑶琴待谁抚。缄情诒所思，因之问蘅杜。
雪夜曾缮部邀饮迟吴侍御黎秘书不至即席赋长句得孤字
作者：欧大任
朝代：明

狂夫作客游燕都，卜居亦在城南隅。侯门怀刺不解趋，颇笑阮藉悲穷途。故人为郎调绝殊，荆玉出璞今方须。怜才稍惜南海珠，岂有照乘堪前驱。深更遣迎走宛驹，从以貂帽双胡奴。明月在裘雪在须，开筵兽炭红满炉。宜城有酒不用酤，雕盘络绎出中厨。高情卜夜且欢娱，黄金那问有与无。城头吹角惊栖乌，酣歌更劝倾百壶。竹林二客宁得俱，宾主能饮兴不孤。青骢御史芸阁儒，何如高阳之酒徒。他宵良会尚可图，开尊莫惜招狂夫。
雪夜见梅花寄袁光禄二首
作者：欧大任
朝代：明

玉瓣梅花色更新，岭南飞送两枝春。袁家官似东京日，洛下今非卧雪人。寄问中朝光禄勋，马头春色喜堪闻。江南雪过燕州去，才见梅花便忆君。
雪夜见梅花寄袁光禄二首·其一
作者：欧大任
朝代：明

玉瓣梅花色更新，岭南飞送两枝春。袁家官似东京日，洛下今非卧雪人。
雪夜见梅花寄袁光禄二首·其二
作者：欧大任
朝代：明

寄问中朝光禄勋，马头春色喜堪闻。江南雪过燕州去，才见梅花便忆君。
雪鹤亭为吴虎臣题
作者：欧大任
朝代：明

三鹤伶俜思其雄，引吭寒夜临悲风。低回顾影卑栖穷，宁慕凡鸟污泥中。是时朔吹号苍穹，雪花如掌飞瑶空。庭前玉峰耸玲珑，松竹半折墙西东。三鹤洗濯毛羽同，引雏翩翩缑与嵩。雏也少小如仙童，养之千年砂始红。口衔赤玉苍精龙，太室长揖浮丘公。王母欲访三鹤踪，西来青鸟尺书通。玉箱奉药芝泥封，侑之三花烟濛濛。黄山白岳开房栊，玉和琼浆饮啄丰。一曲南飞寿重瞳，吾将献之蓬莱宫。
雷南阳郡斋夜饮
作者：欧大任
朝代：明

淯城趋府日，召堰听歌来。出牧千年后，称诗七子才。白云留下榻，银烛照衔杯。谈笑能忘夜，更阑一骑回。
雷比部携酒同古比部夜过得何字
作者：欧大任
朝代：明

寂寞无奇字，其如载酒何。秋辞三署直，夜向五陵过。玉笛吹花早，银床坠叶多。他宵明月下，荒径忆鸣珂。
雷雨经冬有感
作者：欧大任
朝代：明

檐寒犹虩虩，竹湿更飕飕。冬稍行春令，臣应代主忧。浥刍怜病骥，漂粒念饥鸥。况是连阴热，何人问喘牛。
霁上人裹白云茶至汲大明水试之同次甫斋中作
作者：欧大任
朝代：明

闻师曾采虎丘茶，还汲清冷煮雪芽。无双亭下长镵客，第五泉头大士家。
霍丘除夕
作者：欧大任
朝代：明

濛泗飞骖过寿阳，逼除犹滞霍丘旁。水侵诸郡荒官舍，雪积千山照客床。马上驰驱羞薄宦，灯前儿女傍他乡。天涯白发遥相忆，椒颂何年献寿觞。
霜夜拙清楼闻笛
作者：欧大任
朝代：明

何处悲声起，寥寥入陇头。落梅怨遥夜，折柳送清秋。月白思乡曲，云黄出塞愁。谁知郿县客，听尔泪双流。
青口驿遇乡僧介公同登三祖山望灊皖天柱诸峰
作者：欧大任
朝代：明

地布黄金玉作岑，西来三祖古禅林。山云半剪传衣色，海石空留听偈心。涧水供筵经雪净，竹房清梵出烟深。道人白鹤同僧去，天柱还随杖锡寻。
青居馆读江州故守朱子价碑
作者：欧大任
朝代：明

谢公文可读，山馆不荒芜。星堕炉峰顶，珠沉甓社湖。虎符丹旐远，龟碣白云孤。千载匡君传，能留姓字无。
青溪馆春晚答吴翁晋见寄
作者：欧大任
朝代：明

江上秋风送客槎，封书能寄子云家。病中讽咏曾焚蒳，别后星霜一折麻。白练飞来天目雨，紫虈开过秣陵花。金门傲吏抽簪晚，欲向朱明咽九霞。
青萝山中张方伯国桢垂问有答
作者：欧大任
朝代：明

甲秀天南粤会楼，甘棠春色满炎洲。三山涌海风云合，五筦雄边剑履游。太乙然藜犹在汉，赤松辟谷更封留。已占衮绣公归日，咫尺骖鸾入帝州。
韦纯显迁居同诸僚携酒过访
作者：欧大任
朝代：明

东廨新居胜，忻看五色瓜。诗尊韦孟业，官冷郑虔家。棋局频移石，园篱半带花。不妨来往数，骑马入阶斜。
韩侯庙
作者：欧大任
朝代：明

风尘契合汉功臣，天以英雄出灭秦。莫为淮阴恨蝉冕，烟波曾作钓鱼人。
韩子成晚过
作者：欧大任
朝代：明

江左君成赋，中原念我来。浮云驱碣石，华月散燕台。调笑金门下，深知水部才。新丰无斗酒，谁遣独醒回。
韩承志阮时济张幼于马云卿陈忠甫吴德光周懋脩钱功甫黄子华张孟彪舟送宝带桥赋别得关字
作者：欧大任
朝代：明

词客来相送，菰芦一棹间。捲帘披晚雾，持盏看秋山。心远冥鸿去，行疲老马还。谁堪吴榜曲，歌半似阳关。
韩虞部子成以诗招饮次韵戏答
作者：欧大任
朝代：明

马似游龙拂蓟台，笑予犹得狎群才。韩婴自冠儒林学，莫唤谈诗匡鼎来。
韶州谒舜庙
作者：欧大任
朝代：明

南狩昔闻衡岳下，岂知韶石有遗思。衣垂坐处瞻龙衮，乐奏巡时识凤仪。禹贡瑶琨通海峤，尧封冠带附蛮夷。只今泪竹苍梧渺，愁见行云向九疑。
顷承肖甫中丞草书已得鲁公笔法复垂示索观淳化旧帖辄寄鄙句
作者：欧大任
朝代：明

尺素西来寄鲤鱼，临池高兴更谁如。草知张氏名东汉，帖似颜家老尚书。烟海游龙长啸外，天门跃虎半酣馀。渔阳敢佐中军鼓，落日浮云过孟诸。
顾叔潜张元易邀游满井以病不赴得槃字
作者：欧大任
朝代：明

西窗支枕后，四壁卧游看。未识濠梁乐，难忘涧上槃。杏怜山酪熟，瓜忆石泉寒。消渴文园令，唯堪一挂冠。
顾叔潜约郊游不赴
作者：欧大任
朝代：明

缓辔听莺御苑西，杨花飞尽草萋萋。可堪粉署随人出，不似春郊信马蹄。
顾司勋席上送游宗振还莆田
作者：欧大任
朝代：明

顾荣宾履盛如云，尔去南寻沧海君。傥忆江东未归客，莫令鸿雁不相闻。
顾司勋斋中二咏 其一 锄
作者：欧大任
朝代：明

烟客以铁耕，霞起赤城日。泰山老父来，共种中林木。
顾司勋斋中二咏 其二 竿
作者：欧大任
朝代：明

湘竹供我钓，月明下江门。扁舟鸣榔急，持过桃花源。
顾司勋斋中二咏·锄
作者：欧大任
朝代：明

烟客以铁耕，霞起赤城日。泰山老父来，共种中林木。湘竹供我钓，月明下江门。扁舟鸣榔急，持过桃花源。
顾季狂见过即还吴中
作者：欧大任
朝代：明

西来何意共持觞，十载知名自大梁。过赵竟辞双璧赠，入关宁用百金装。三江艇在谁相问，五岳书成尚未藏。闻道伯鸾将欲隐，皋桥流水是吴乡。
顾玄言以游赤城诸作见寄漫赋四首
作者：欧大任
朝代：明

石梁飞雪赤城霞，察岭欢溪处士家。金策君曾鸣玉过，西流曲曲尽桃花。铁船硖过洞犹封，石绾双鬟翠几重。玉女紫霄三万丈，晓妆天镜浸芙蓉。海上仙人华顶行，闾丘太守乍相迎。琼台双阙中天起，常有云霞五色明。北望雁山门户开，大龙湫下昼如雷。金庭咫尺群真会，茅狗何年更一来。
顾玄言以游赤城诸作见寄漫赋四首·其一
作者：欧大任
朝代：明

石梁飞雪赤城霞，察岭欢溪处士家。金策君曾鸣玉过，西流曲曲尽桃花。
顾玄言以游赤城诸作见寄漫赋四首·其三
作者：欧大任
朝代：明

海上仙人华顶行，闾丘太守乍相迎。琼台双阙中天起，常有云霞五色明。
顾玄言以游赤城诸作见寄漫赋四首·其二
作者：欧大任
朝代：明

铁船硖过洞犹封，石绾双鬟翠几重。玉女紫霄三万丈，晓妆天镜浸芙蓉。
顾玄言以游赤城诸作见寄漫赋四首·其四
作者：欧大任
朝代：明

北望雁山门户开，大龙湫下昼如雷。金庭咫尺群真会，茅狗何年更一来。
顾益卿见过同邵长孺小饮因怀陆无从
作者：欧大任
朝代：明

雪后西来一骑过，故人尊酒慰蹉跎。但传筦记萧咨议，谁念楼船马伏波。燕市风尘愁欲去，竹西歌吹问如何。士衡入洛无消息，长听柴门白玉珂。
顾舍人元浚携酒晚过
作者：欧大任
朝代：明

仗移分直后，骑马到蓬蒿。东阁多奇士，西廱自散曹。佩囊苍水瑩，笔橐綵云高。岁晚江南橘，相持劝浊醪。
顾舍人元浚携酒晚过
作者：欧大任
朝代：明
体裁：五言律诗

仗移分直后，骑马到蓬蒿。东阁多奇士，西廱自散曹。佩囊苍水莹，笔橐綵云高。岁晚江南橘，相持劝浊醪。
颁历
作者：欧大任
朝代：明

庭燎高照殿东头，玉历初颁拜冕旒。蓂荚自能知晦朔，竹书何但纪春秋。漕船半议沧波转，弩骑新归大漠游。三五泰阶今可奏，侍臣谁最似吾丘。
颍水
作者：欧大任
朝代：明

君辞九州长，瓢挂泉头树。洗耳莫临流，恐有饮牛去。
颐虚草堂
作者：欧大任
朝代：明

谢却浮名赋遂初，功多定性得澄虚。一经箧里韦家业，几卷床头老氏书。舍筏已知登彼岸，考槃真自爱吾庐。龙津鹭渚能来往，何日扁舟信所如。
题丁南羽画吴明卿云山冰井图二首
作者：欧大任
朝代：明

鹤下丁生笔，斋头到公石。六月乍清凉，婆娑玉华客。辘轳何所用，注兹玉晶盘。阴山雪欲下，榻畔鸣琅玕。
题丁南羽画吴明卿云山冰井图二首·其一
作者：欧大任
朝代：明

鹤下丁生笔，斋头到公石。六月乍清凉，婆娑玉华客。
题丁南羽画吴明卿云山冰井图二首·其二
作者：欧大任
朝代：明

辘轳何所用，注兹玉晶盘。阴山雪欲下，榻畔鸣琅玕。
题东方朔图
作者：欧大任
朝代：明

小儿是岁星，朝游王母家。海山桃实成，献寿来烟霞。
题书折枝梅寄冯元用叔侄二首
作者：欧大任
朝代：明

钟阜巉岩玉照新，乾坤何处不逢春。持将水部官梅去，却寄罗浮阁里人。梅花村里昔曾栖，千树琼瑶翠羽啼。君见江东一枝雪，忆余携手铁桥西。
题书折枝梅寄冯元用叔侄二首·其一
作者：欧大任
朝代：明

钟阜巉岩玉照新，乾坤何处不逢春。持将水部官梅去，却寄罗浮阁里人。
题书折枝梅寄冯元用叔侄二首·其二
作者：欧大任
朝代：明

梅花村里昔曾栖，千树琼瑶翠羽啼。君见江东一枝雪，忆余携手铁桥西。
题乾公画二首
作者：欧大任
朝代：明

寒山半夜钟，寥寥雁声过。不知秋已深，高僧白头坐。河口孤舟月，松间一塔灯。木鱼何处起，应礼少林僧。
题乾公画二首·其一
作者：欧大任
朝代：明

寒山半夜钟，寥寥雁声过。不知秋已深，高僧白头坐。
题乾公画二首·其二
作者：欧大任
朝代：明

河口孤舟月，松间一塔灯。木鱼何处起，应礼少林僧。
题仇英山水二首
作者：欧大任
朝代：明

千山流水入平溪，古木云深鸟乱啼。马上行行何处去，人家犹在瀼东西。华子冈连竹岭盘，栾家濑下石滩寒。丹青不见王摩诘，且向烟霞辋口看。
题仇英山水二首·其一
作者：欧大任
朝代：明

千山流水入平溪，古木云深鸟乱啼。马上行行何处去，人家犹在瀼东西。
题仇英山水二首·其二
作者：欧大任
朝代：明

华子冈连竹岭盘，栾家濑下石滩寒。丹青不见王摩诘，且向烟霞辋口看。
题仙鹿图
作者：欧大任
朝代：明

十年夹毂路缤纷，今去还山卧白云。五老峰头飞瀑下，不知何处遇匡君。
题余伯祥溪云阁
作者：欧大任
朝代：明

钟山盘礡世臣居，溪色鳞鳞照绮疏。灯下仙人藜是杖，阁中太史竹为书。胜因六代开林馆，会似诸儒讲石渠。云气飘然淩欲上，汉庭谁并马相如。
题元人唐子华捕鱼图二首
作者：欧大任
朝代：明

漫郎家世在烟波，一落红尘失钓蓑。回首芙蓉溪上艇，买鱼沽酒意如何。悲歌弹铗欲何依，春鳜秋鲈幸自肥。手把渔竿容易去，五湖烟月待人归。
题元人唐子华捕鱼图二首·其一
作者：欧大任
朝代：明

漫郎家世在烟波，一落红尘失钓蓑。回首芙蓉溪上艇，买鱼沽酒意如何。
题元人唐子华捕鱼图二首·其二
作者：欧大任
朝代：明

悲歌弹铗欲何依，春鳜秋鲈幸自肥。手把渔竿容易去，五湖烟月待人归。
题元吉种蕉馆
作者：欧大任
朝代：明

湖边新树艺，凤尾叶初成。潇洒谈名理，跏趺谢世情。楸枰凉荫徙，竹笥夕烟生。客念嵇中散，将相佐锻行。